c: text/html

text:
Re na dikolo di le thataro.
Re na le sekolo sa kgwebo se se rutang MBA le diporokerama tsa khuduthamaga.
Gape re na le Sekolo sa Palotlotlo se se rutang Disaense tsa Ditšhelete le Palotlotlo,
le go ruta di-CA jalo jalo..., Palotlotlo ya Forensiki, le Sekolo sa Seikonomiki,
le Sekolo sa Saekholoji ya Intaseteri le Tsamaiso ya Metswedithuso ya Batho,
le Sekolo sa Disaense tsa Tsamaiso le sa bofelo sa Sekolo sa Tsamaiso ya Bojanala mme tsone ke dikolo tsotlhe tse di rutiwang.
Ntlha e e botlhokwa ke gore re rata go tlisa phetogo mo Aforikaborwa le mo ditšhabatšhabeng.
Ga re leke fela go fa baithuti ba rona bokgoni jwa setekeniki
mme re lebelela gape go katisa baithuti ba "boalogi-kgoni"
se e leng lefoko le le reng baithuti ba rona ba tswa ba na le bokgoni jwa baalogi
ba ditiro tse di seng di nne teng le jaanong jaana.
Ka jalo go botlhokwa gore ba nne le bokgoni jwa go rarabolola ditharaano
mme ba tshwanetse go na le boalogi-kgoni jo Yunibesiti ya Bokone-Bophirima
e gatelelang gore baalogi ba nne le bone fa ba fetsa dithuto tsa bone mme ba kgone
go nna baagi ba ba boikarabelo go nna baagi ba ba tlhokomelang boago.
Ke akanya e e kgatlhisang go feta ke diphetho tsa ITC.
Se ke tlhatlhobo ya ntlha ya boto
e baithuti ba rona ba tshwanetseng go e kwala go nna babalamatlotlo ba ba kwadisitsweng.
Re nnile le palo ya ba ba fetang ya 93%
mme palo e e kwa godimo kgakala fa e bapisiwa le palo ya diyunibesiti tse dingwe tsa mo nageng ya 78%.
Ka ntlha e re motlotlo thata ka Sekolo sa Palotlotlo
ka kabelo e ya bone ka maduo a.
Ka tlwaelo fa o lebelela diyunibesiti tse dingwe,
magoro a disaense tsa ikonomi le botsamaisi ba lebeletse kgwebo fela
mme go thata gore ba tswelele pele go dira patlisiso mme rona re ka re re na le babatlisiso
ba NRF e ba neileng maduo ba le 15 mo legorong.
Re na le palo e kgolo ya baporofesara
ba ba seng ba tlwaelo - mo nageng le kwa boditšhabatšhabeng
le gape difelo tsa morago ga Phd, ba bontsi ba bone ba leng ba boditšhabatšhaba.
Ntshetsontle ya rona ya patlisiso e tla feta kgakala diyuniti di le 100
mme se se feta kgakala palo ya tse dingwe tsa diyunibesiti tse dinnye.
Se se dira gore re nne motlotlo thata ka diphitlhelelo tsa rona tsa patlisiso.
Re ka rata go itsiwa re le lefelo le le botlhokwa la kgwebo le IT
mo nageng ya rona.
Mme fa re ka fitlhelela se ka boikarabelo ba boago le go nna baagi
ba ba tlotliwang, baithuti ba rona ba tla kgona go tlisa diphetogo.
Gape ba ka se tshabe go tlwaela ditiro tse dišwa tse di santseng di tla bopiwa.
Re na le diporojeke tse dintsi
mme re ka sedifatsa palo fela:
E nngwe ya tsone ke ya GIF BACK mo re yang kwa morafeng, a re re ke rameno.
Gongwe o ka fana ka madi kgotsa ka kabelo ya madi
mme re kopa bogolo gore a o ka bona palo ya balwetse mme o sa ba kope madi,
mme porojeke e e tsamaya sentle thata.
Gape re na le Porokerama ya Go Bopakakgwebo ya Basadi
e e lebeletseng basadi mo merafeng ba ba katisiwang
mme gape re na le YEBO!
Yone ke porokerama ya "Young Entrepreneurship Business Organisation"
YEBO e e leng mokgatlho o mo go one go tsepamang mo ntlheng ya bopakakgwebo mo legorong.
Gape mo dikolong re dira paakanyo e ntsi mo dikolong
go itsisa barutwana maiphediso a a ka ithutelwang mo Legorong la Disaense tsa Sekolo sa Disaense tsa Seikonomiki le Tsamaiso
Gape ra na le TRADE le monnasetulo wa teng wa Thulaganyo ya Kgwebo ya Lefatshe e e leng lefelo le lengwe la rona la patlisiso
yo o dirang tiro e ntsi ya kgwebo le seikonomiki
BUAtv: Faculty focus - Faculty of Engineering Pukki Talentfees 2018 | DM de Kock - Super Market Flowers BBC Persian Live - پخش زنده برنامههاى بىبىسى فارسى A call for calm A sixth sense for project management | Tres Roeder | TEDxCWRU Pukki Talentfees 2018 | Glimpse - Young Boy Amazon's Jeff Bezos: Lessons in Management at I.A. Gala 2017 Randy Pausch Lecture: Time Management Top 10 Job Interview Questions & Answers (for 1st & 2nd Interviews) The Perfect Boss: Dr. Axel Zein at TEDxStuttgart

robotstxt: allowed

filter: keep


text:
Noka ya Mosetse
Noka ya Mosetse ke tlholego ya motlhala wa metsi mo Botswana. Mo lefatsheng la Botswana noka ya Mosetse ke yone motswedi go eleng kwa makgobokgobong a Makgadikgadi Pans, kwa bontsi jwa ditshidi tse di sa bonaleng motlhofo[1]. Ka go rialo Noka ya Mosetse e tshelegela kwa Sua Pan, mesele mongwe e e mo botlhaba jwa Botswana.
Contents
Go tlhokomela metsi go botlhokwa[baakanya | edit source]
Puso ya Botswana e beile go sireletsa metsi kwa godimo mo ditogamaanong tsa yone jaaka dipusiano tsa go a bona kwa mafatsheng a mangwe di tsweletse.E rile fa a bua kwa phuthegong ya go somarela metsi ya botlhano mo Gaborone bosheng, tona ya lephata la meepo, kgothetso le metsi, Rre Ponatshego Kedikilwe o ne a fa sekai sa lefatshe la Lesotho, le puso ya lefatshe leno e tsweletseng ka go buisana le lone ka go bona metsi kwa go lone.Rre Kedikilwe o ne a tlatsa le ka gore puso e gateletse le mo go phepafatseng metsi, bogolo jang mo dikgaolong tsa bophirima jwa lefatshe leno, a a nang le letswai le lentsi.Maiteko a mangwe ke a go batla boranyane jwa go fedisa kgotlelego ya metsi, tse a boletseng gore di lopa madi a mantsi.Rre Kedikilwe o ne a tlhalosa gore diphetogo tsa tsamaiso ya metsi le tsone di ba lopile madi a mantsi, ke ka moo di tsereng lebaka le leleele.Tona o ne a tlhalosa le gore metsi a dirisiwa ka bontsi mme a gaisanelwa thata ke temothuo, madirelo le malwapa.Le fa lefatshe leno le ne la bona dipula tse dinamagadi e bile matamo a Letsibogo, Shashe le Nnywane a ne a tletse, ga go na bosupi jwa gore dipula tse di kalo di tlaa na mo ngwageng o o tlang.Le fa go ntse jalo, Rre Kedikilwe o ne a netefaletsa setshaba gore le fa dikgwetlho di le dintsi jalo, di ka fenngwa, ka maduo a dipuisano tsa puso le ba-na-le-seabe.A re mengwe ya megopolo e e ntshiwang mo diphuthegong tsa kgotla jaaka wa go emisiwa ga lekgetho la metsi, e setse e diragadistwe
Banni ba kopa koporase ya metsi[baakanya | edit source]
Banni ba Mosetse le Dukwi ba kopa koporasi ya metsi ya Water Utilities go tlhoma diofisi tse go duelelwang tiriso ya metsi kwa go tsone kwa metseng ya magae.Ba buile jalo mo phuthegong ya kgotla e e neng e buisiwa ke mopalamente wa kgaolo eo, Major General Moeng Pheto yo o neng a wetsa loeto lwa go lekodisa batho ka dikgang tsa palamente e fetileng.Batho ba metse eo le e mengwe mo kgaolong, ba kgadile thata koporasi ya Water Utilities go bo e sa neele batho bogolo jang kwa metseng ya magae ditirelo tse di tshwanetseng jaaka kwa ba ka duelelang metsi teng.Bangwe ba tlhalositse fa ba sale ba duelela tiriso ya metsi mo malwapeng a bone ngogola ka Seetebosigo, ba bo ba supa fa ba na le poifo ya gore ba tsile go kgaolelwa metsi ka jaana fa e sale koporasi eo e tsaya tiro eo mo dikhanseleng ga e ise e bale dimmithara mo malwapeng a bone.Mo go tse dingwe, batho ba Lentsweletau ba re motse wa bone o saletse kwa morago mo ditlhabololong, ba re ba ipotsa gore a kwelotlase ya itsholelo e amile motse wa bone go feta e mengwe ka jaana ditiro tsotlhe tse di neng di tshwanetse go dirwa di seegetswe fa thoko jaaka fa ba ne ba solofeditswe gore motse wa bone o tlaa nna kgaolo potlana go lebilwe gore o kgakala le ditlamelo mme nako kgolo ke eno.Kgosi Muenda Mureti wa Dikgatlhong a re nako le nako batho ba rutwa ka tshomarelo tikologo le bophepa.A ga ba itumedisiwe ke malele a a tshwanang le metseto ya bana le tse dingwe tse di maswe tse di latlhelwang mo motseng wa bone ka e le diphatsa mo leruong.O kopile gore ba tsenyediwe motlakase le gore go agwe kokelwana ka jaana motse wa bone o godile.Ka molao kakanyetso o o tlaa bewang pele palamente e e tlang wa go oketsa dingwaga tsa banana, batho ba dikgaolo tseo ba dumalana gore dingwaga tsa banana di okediwe go tswa kwa go 29 go ya kwa go 35.
O ka tsibogela[baakanya | edit source]
- Metsana ya Mosetse
- Nwetwe Pan
- Sua Pan
Dipadi tse dingwe[baakanya | edit source]
- Ann Hulsmans, Sofie Bracke, Kelle Moreau, Bruce J. Riddoch, Luc De Meester and Luc Brendonck, Dormant egg bank characteristics and hatching pattern of the Phallocryptus spinosa (Anostraca) population in the Makgadikgadi Pans (Botswana) , Hydrobiologia, Springer Netherlands, Volume 571, Number 1 / November, 2006 ISSN 0018-8158 (Print) 1573-5117, pages 123-132 [1]
Mola wa makwalo[baakanya | edit source]
- ↑ Hulsmans, 2006j


text:
JANUARY 23, 2017
ITALY
Masetlapelo a a Wetseng Batho ba Kwa Italy
Ka Laboraro, January 18, 2017, aese e kgolo e e neng e wa mo thabeng e ne ya wela motse wa Abruzzo o o kwa bogare jwa Italy mme ya khurumetsa hotele e e neng e na le batho ba ka nna 30. Ga se lekgetlo la ntlha lefelo leno le welwa ke masetlapelo ka gonne ka August go ile ga nna le thoromo e kgolo ya lefatshe kwa motseng oo. Aese eno e ne ya tla morago ga gore go nne le dithoromo tse nnê tsa lefatshe mo letsatsing le le lengwe. Ba tsa thuso ya potlako ba tshwere phage ka mangana ka gonne kapoko e ile ya wa mo bekeng eo mme ditoropo di le mmalwa ga di na motlakase e bile di kgakala.
Le fa ofisi ya lekala la Basupi ba ga Jehofa ya kwa Italy e bega gore ga go ope wa Basupi yo o tlhokafetseng kgotsa yo o gobetseng thata, e ntse e leka ka thata go ikgolaganya le malapa a Basupi a a nnang mo mafelong a a wetseng ke kapoko le a a amilweng ke dithoromo tsa lefatshe. Bagolwane ba diphuthego tsa Basupi ba ntse ba leka go thusa malapa ka dijo, metsi, dikgong le ka dilo tse dingwe tse di tlhokegang. Ofisi ya lekala e ntse e etse maemo tlhoko le go thusa fa go tlhokegang gone.
Media Contacts:
International: David A. Semonian, Office of Public Information, +1-845-524-3000
Italy: Christian Di Blasio, +39-06-872941
Information on file with the Office of Public Information.


text:
Go kwala dipolelo
Fa o kwala o tshwanetse go simolola ka dipotso tse tlhano: Mang? Eng? Kae? Leng? Jang? O tshwanetse go ipotsa gore polelo kgotsa mokwalo wa gago o ya go balwa ke bomang. A ke bana kana bagolo? Ipee mo maemong a bone, o ba akanyetse gore ba batla go ithuta eng mo mokwalong wa gago. Polelo ya gago e tswanetse go nna le matseno, mmele wa polelo le tshoboko kwa bofelong.
Moanelwa/Baanelwa
Mmadi o ipaya mo maemong a mongwe wa baanelwa – e ka nna moanelwa-mogolo kana ope wa ba bangwe. O tla a latedisa dikgwetlho, dikgotlhang, maeto le ditoro tsa botshelo jwa moanelwa yo. O tshwanetse wa ala moalo o o nitlameng wa gore dilo di diragalela kae, leng, o bo o supe thulagano ya ditiragalo ka mokgwa o mmadi a tla di latedisang bonolo. Thulaganyo ya ditiragalo:
Babadi ba ka tswa ba farologana, mme botlhe ba tlhoka go tlhaloganya polelo ya gago go le bonolo. Tshimologo ya polelo ya gago kgotsa matseno a botlhokwa ka ke one a laolang gore a mmadi o tswelela a bala. Bogologolo barekisi ba bojalwa ja Setswana ba ne ba na le “Moutlo”, e leng selekanyetso se se nnyennyane go lekeletsa bojalwa. E ne e re fa o batla go reka, o simolola o fiwa moutlo pele, go utlwa tatso, ke gone o bo o ka tsaya tshwetso ya gore a o a reka kgotsa nnyaa. Matseno a tshwana fela le one moutlo oo. Fa go na le kgogedi kwa tshimologong ya polelo, mmadi o raelesega go tswelela a bala. Fa kgogedi eo e seyo, mmadi ga a kgatllhegele go tswelela. Mme kgogedi e, e ka dirwa ka ditsela tse dintsi jaaka go dirisa manatetshapuo.
Dikai:
A re re o batla go kwala ka modisa:
- Tsatseng o ne a tsoga fa letsatsi le tlhaba a ya madisong. O ne a le moleele. O ne a itsiwe motse otlhe; a ratiwa ke bangwe, fa ba bangwe ba ne ba mo tlhoile. O ne a tswa kwa Kgotleng ya Makoloring. E ne e le modisa, ebile a ikgantsha ka gone.
- E rile fa letsatsi le a go tlhaba, Tsatseng a bo a latlha dikobo ka bofetshwana. A kupuga a gata a gatoga mosimane wa Makolori, yo o mmalanyana wa thupa tsa maretlwa, wa go katoga monyo. Fa ba mmoka ba ne ba mmitsa “Mosi wa Morukuru”. O ne o ka mo rata, kana wa mo tlhoa, fela o ne o se kake wa mo ikgatholose, ka e ne e le modisa wa popota yo o neng a ikgantsha ka gone. Diruiwa tsa gagwe di ne di mo itse ka molodi.
Mo sekaing sa ntlha, motho o ka bona gore ga go na kgogedi. Mmadi o ka kgathala ka Tsatseng jang? Matseno a teng a tsididi fela, ga a na kgogedi ya go batla go itse gore modisa yo ke wa mofuta ofe. Mme mo sekaing sa bobedi, kgogedi e teng, mmadi o ka kgatlhegela go batla go bala ka modisa yo o ka sekeng a ikgatholosiwe yo.
Mo mmeleng wa polelo, ke gone fa tota o rulaganyang ditaragalo tsa polelo ya gago go kgatlhisa babadi ba gago. Ke gone kwa moko wa polelo o leng teng. Ditiragalo tsotlhe di diragala fa, tse di re isang kwa setlhoeng sa polelo. Mo sekaing se se filweng fa godimo, fa o tsena mo mmeleng, ke gone o tla a tlhalosang tota ka botlalo ditiro tsa ga Tsatseng tse di neng di ka raela batho go mmitsa maina a bo “Mosi wa Morukuru”. Jaanong o tsaya mmadi, o mo tsenya mo polelong ya gago, o mo tsamaisa maeto a ditiragalo, gore a bone tota matshelo a baanelwa ka fa a rarabologang ka teng.
Mme kwa bofelong mokwadi o tshwanetse a konele kgang ya polelo sentle gore mmadi a kgone go tsaya maele kgotsa molaetsa wa polelo ka tlhamalalo. O dira se kwa tshobokong ya polelo.


text:
Dipotso Tse di Bodiwang Gantsi: Thutopatlisiso ya moento wa HVTN 702
1. Thutopatlisiso ya moento ke eng?
Moento o ruta thulaganyo ya mmele ya go itshireletsa mo malwetseng go thibela tshwaetso e e rileng kgotsa go lwantsha bolwetse jo bo rileng. Thulaganyo ya mmele wa gago ya go itshireletsa mo malwetseng e go sireletsa mo malwetseng. Gore go dirwe moento, babatlisisi ba tlhoka go o leka mo bathong. Thutopatlisiso ya moento e leka gore a meento ya thutopatlisiso babalesegile (ga e bake mathata a boitekanelo) le gore a dithulaganyo tsa mebele ya batho tsa go itshireletsa mo malwetseng di tsibogela meento ya thutopatlisiso. Thutopatlisiso ya moento e ka dirisiwa gape go bona gore a moento e thibela kgotsa go lwantsha tshwaetso kgotsa bolwetse. Go tlhokega dithutopatlisiso tse dintsi tsa moento go dira moento o o babalesegileng, o o nonofileng.
Ga jaana ga go na moento ope o o kgatlhanong le HIV kgotsa AIDS o o ntsheditsweng laesense go dirisiwa gope mo lefatsheng.
2. Thutopatlisiso ya HVTN 702 ke eng?
HVTN 702 e leka meento e mebedi ya tekeletso e e leng kgatlhanong le HIV. Meento ya thutopatlisiso e bidiwa ALVAC-HIV (vCP2438) le Bivalent Subtype C gp120/MF59. Meento e e tlamelwa ke Sanofi Pasteur le GlaxoSmithKline (GSK) ka go latelana goo.
Re ka go fa tshedimosetso go ya pele kaga meento ya thutopatlisiso, fa o rata.
Halofo ya batsayakarolo bangwe mo thutopatlisisong e ba tlaa amogela placebo mo boemong jwa meento ya thutopatlisiso. Placebo ke tlhabo e e se nang moento wa thutopatlisiso mo teng ga yone. Mo thutopatlisisong e, placebo ke metsi a a letswai a a se nang megare.
3. A go dirisiwa HIV ya mmatota mo meentong ya thutopatlisiso?
Nnyaa! HIV ya mmatota GA E dirisiwe go dira meento e e dirisiwang mo thutopatlisisong e.
Meento ya malwetse a mangwe e ka tswa e dirilwe ka mefuta e e koafetseng ya mogare o o bakang bolwetse. Le fa go le jalo meento ya HIV GA E dirwe ka tsela e e ntseng jalo. Meento e e dirisiwang mo thutopatlisisong e ga e a dirwa ka HIV e e tshelang, HIV e e bolailweng, dikarolo tse di tserweng mo HIV, kgotsa disele tsa batho tse di tshwaeditsweng ke HIV. E dirilwe ka dire tse di dirilweng gore di lebege jaaka dikarolo tse dinnye tsa HIV mo thulaganyong ya mmele ya go itshireletsa mo malwetseng. Meento ya thutopatlisiso e ka se bake tshwaetso ya HIV kgotsa AIDS.
4. Go dirisiwa meento efe mo thutopatlisisong e?
Mongwe wa meento ya thutopatlisiso, ALVAC vCP2438, o dirilwe ka mogare o o bidiwang canarypox. Moento wa thutopatlisiso o tlhametswe gore o bolelele mmele go dira diporoteine tse di tshwanang le tse di fitlhelwang mo HIV. Diporoteine ke dire tsa tlhago. Di thusa go aga le go tlhokomela mmele wa gago, mme di dira se se tshwanang mo megareng e e jaaka HIV. Thulaganyo ya mmele ya go itshireletsa mo malwetseng e ka nna ya tsibogela diporoteine tse. Se se bidiwa tsibogo ya masole a mmele. Tsibogo ya masole a mmele e baakanyetsa mmele go lemoga diporoteine tse di tshwanang mo HIV le go lwantsha mogare fa motho a ka lebana le HIV mo isagong.
Moento o mongwe, Bivalent Subtype C gp120, o dirilwe ka diporoteine tse pedi tse di tshwanang le diporoteine tse di fitlhelwang mo HIV. Se le sone se ka baka tsibogo ya masole a mmele.
Moento wa Bivalent Subtype C gp120 o fiwa le sere sa tlatseletso. Sere sa tlatseletso ke sere se se tsenngwang mo moentong go oketsa tsibogo ya masole a mmele. Sere sa tlatseletso se bidiwa MF59. Sere se sa tlatseletso se dirisiwa mo meentong e e rekisiwang (s.k., Fluad® moento wa mofikela wa setlha) go oketsa tsibogo ya masole a mmele mo bathong ba ba godileng le masea. Methamo ya meento e e fetang dimilione tse 100 e e nang le MF59 e phasaladitswe lefatshe ka bophara.
5. Ke mekgatlho efe e e tsayang karolo mo thutopatlisisong e?
The National Institute of Allergy and Infectious Diseases (NIAID) le HIV Vaccine Trials Network (HVTN) ba tlhamile thutopatlisiso e, gammogo le ditlamo tse di tlamelang meento ya thutopatlisiso, Sanofi Pasteur le GSK. NIAID ke karolo ya National Institutes of Health (NIH), e e leng karolo ya puso ya United States. Tshegetso ya thutopatlisiso e gape e tlamelwa ke South African Medical Research Council (SAMRC).
HVTN ke tirisano ya boditšhabatšhaba ya borasaense, barutabana, le maloko a setšhaba a a batlang moento o o nonofileng le o o babalesegileng wa HIV. HVTN e duelelwa ke NIAID.
Tshegetso ya go dirwa ga meento e le ya tekeletso ya kalafi ya HVTN 702 gape e tlamelwa ke Bill & Melinda Gates Foundation.
6. Thutopatlisiso e e tlaa dirwa leng le gone e tlaa direlwa kae?
Thutopatlisiso e simolotse go kwadisa batsayakarolo ka Diphalane 26, 2016. E direlwa mo Aforikaborwa mo mafelong a: Brits, Cape Town (Emavundleni le Khayelitsha), Durban (eThekwini, Isipingo, le Verulam), Klerksdorp, Ladysmith, Ga-Rankuwa, Mthatha, Rustenburg, Soshanguve, Soweto (Bara le Kliptown), le Tembisa.
7. Goreng go dirwa thutopatlisiso eno?
Dithutopatlisiso tsotlhe tsa HVTN di diragatsa boikaelelo jwa rona jwa go bona moento o o babalesegileng le o o nonofileng wa HIV. Maikaelelo a konokono a thutopatlisiso e ke:
- Go leka gore a meento ya thutopatlisiso e ka thibela tshwaetso ya HIV,
- Go tlamela ka tshedimosetso go ya pele ka ga pabalesego ya meento ya thutopatlisiso, le
- Go sekaseka gore a go a kgonega gore meento e e nne le laesense ya gore e rekisiwe mo Aforikaborwa.
8. Ke batho ba le bakae ba ba tlaa nnang mo thutopatlisisong e, mme ke bomang ba ba ka e tsenelang?
Thutopatlisiso e tlaa akaretsa batsayakarolo ba le 5400.
Gore motho a tsenele thutopatlisiso e, o tshwanetse gore a bo a itekanetse, a na le dingwaga tse di magareng ga 18 le 35, mme a sa tshwaediwa ke HIV. Ga a tshwanela gore a bo a le moimana kgotsa a amusa ka lebele. Gape go na le ditlhokego tse dingwe tse di tshwanetseng go fitlhelelwa. Re tlaa botsa batho ka ga hisetori ya bone ya kalafi, re ba tlhatlhobe mmele, mme re tseye disampole tsa madi le tsa motlhapo gore di ye go dirwa diteko. Gape re tlaa botsa batho ka ga mekgwa ya bone ya thobalano le tiriso ya diritibatsi.
9. A meento e ya thutopatlisiso e babalesegile?
Meento yone e ya thutopatlisiso e ne ya fiwa batho ba le 210 mo Aforikaborwa mo thutopatlisisong e e bidiwang HVTN 100. Meento e e tshwanang thata le yone e ne ya fiwa batho ba ba fetang 8000 mo tekeletsong ya kalafi e e bidiwang RV144 kwa Thailand le mo ditekeletsong tsa kalafi kwa United States, France, South America, le Caribbean. Ga go ise go nne le mathata a a masisi a boitekanelo a a amanang le meento e. Le fa go le jalo, ka gale go na le kgonego ya mathata a a iseng a bonwe pele. Ke sone se boikaelelo bongwe jwa thutopatlisiso e e leng go leka gore a meento e babalesegile fa e fiwa batho ba ba oketsegileng. Boitekanelo jwa motsayakarolo mongwe le mongwe bo tlaa bewa leitlho thata mo thutopatlisisong yotlhe.
Meento e e mo RV144 e ne e sa akaretse MF59, e e dirisiwang mo go mongwe wa meento mo thutopatlisisong e. MF59 ke sere sa tlaleletso, sere se se dirang gore thulaganyo ya mmele ya go itshireletsa mo malwetseng e tsibogele moento ka maatla. MF59 e dirisiwa mo meentong ya mofikela e e fiwang batho mo dinageng tse dintsi ngwaga le ngwaga.
Meento e e dirisiwang mo thutopatlisisong e ga e a dirwa ka HIV e e tshelang, HIV e e bolailweng, dikarolo tse di tserweng mo HIV, kgotsa disele tsa batho tse di tshwaeditsweng ke HIV. Meento e ya thutopatlisiso e ka se bake tshwaetso ya HIV kgotsa AIDS.
10. A meento e ya thutopatlisiso e ka sireletsa batsayakarolo gore ba se ka ba tshwaediwa ke HIV?
Batsayakarolo ga ba a tshwanela go tsaya gore meento e ya thutopatlisiso e tlaa ba sireletsa mo HIV. Tota e bile, batsayakarolo ba ka nna ba se ka ba fiwa meento ya thutopatlisiso mo thutopatlisisong e, ka gonne halofo ya batsayakarolo ba tlaa fiwa di-placebo.
Thutopatlisiso e e dirwa go bona gore a meento ya thutopatlisiso e ka thibela HIV. Fa e le gore e a e thibela, go ka nna ga tlhokega dithutopatlisiso tse dingwe go tlhomamisa se.
Ka gonne ga re itse gore a meento ya thutopatlisiso e tlaa thibela HIV/AIDS, batsayakarolo ba tlaa fiwa kgakololo ya kafa ba ka tilang ka teng tshwaetso ya HIV mme ba tlaa romelwa kwa mafelong a kwa go one ba ka fitlhelelang mekgwa e e leng teng ya go thibela HIV.
11. Go tlaa tsaya nako e e kana kang go bona gore a meento ya thutopatlisiso e a dira?
Re solofetse go itse gore a meento ya thutopatlisiso e thibela ditshwaetso tsa HIV mo dingwageng di ka nna 5. Go ka kgonega gore re itse pele ga foo.
12. Pabalesego, boitekanelo, le ditshwanelo tsa batsayakarolo di tlaa sirelediwa jang?
Go sireletsa boitekanelo le go tlotla ditshwanelo tsa batsayakarolo ke dilo tsa botlhokwa mo go mongwe le mongwe kwa HVTN. Ntle le baithaopi, re ka se tsoge re kgonne go bona moento wa HIV.
Kgato ya ntlha ya go sireletsa ditshwanelo tsa batsayakarolo ba thutopatlisiso ke go ba fa tshedimosetso ka ga thutopatlisiso pele ga ba e tsenela. Badiri ba kwa tleliniking ba tlaa fa batho tshedimosetso ka ga dikumo tsa thutopatlisiso le ditsamaiso, dikotsi le mesola e e ka nnang teng go batsayakarolo, le ditshwanelo tse ba nang le tsone. Tse di akaretsa tshwanelo ya go amogela tshedimosetso e ntšhwa ka ga thutopatlisiso e e ka amang gore a ba batla go tswelela ba le mo go yone, le tshwanelo ya go tlogela thutopatlisiso ka nako nngwe le nngwe.
Ka nako ya thutopatlisiso, badiri ba kwa tleliniking ba tlaa baya batsayakarolo leitlho go netefatsa gore meento ya thutopatlisiso ga e bake mathata ape a boitekanelo. Gape badiri ba kwa tleliniking ba tlaa botsa batsayakarolo ka ga mathata ape a loago a ba ka tswang ba a itemogela ka ntlha ya go nna mo thutopatlisisong. Fa motsayakarolo a na le bothata jwa boitekanelo kgotsa jwa loago jo bo amanang le go nna mo thutopatlisisong, badiri ba kwa tleliniking ba tlaa mo thusa.
Gape go na le ditlhopha di le mmalwa tse di amegang mo go sireletseng ditshwanelo tsa batsayakarolo le boitekanelo jwa bone:
- Setlhopha se se sekasekang pabalesego ya thutopatlisiso le Data and Safety Monitoring Board (DSMB) ka gale ba tlhola tshedimosetso ya boitekanelo ya thutopatlisiso go tsaya tshwetso ya gore a go lebega go babalesegile e bile go na le mosola go tswelela ka thutopatlisiso.
- Boto ya Tshekatsheko ya Setheo (IRB) kgotsa Komiti ya Maitsholo (EC) e sekaseka le go baya leitlho leano la thutopatlisiso la tleliniki nngwe le nngwe e e dirang thutopatlisiso, go akaretsa tshedimosetso e e fiwang batho ka ga thutopatlisiso, tswelopele ya thutopatlisiso, le mathata a boitekanelo mo batsayakarolong. Gape IRB/EC e baya leitlho pabalesego ya batsayakarolo le go tlhola gore a ditshwanelo tsa motsayakarolo mongwe le mongwe di a tlotliwa.
- Lekgotla la Taolo ya Melemo la Aforikaborwa le okametse tsamaiso ya thutopatlisiso mme le batla dipego tsa ka gale ka ga pabalesego ya batsayakarolo.
- Tleliniki nngwe le nngwe e na le Institutional Biosafety Committee (IBC) e e okamelang kafa meento ya thutopatlisiso e baakanngwang ka teng kwa khemiseng le kafa e dirisiwang ka teng kwa tleliniking.
- Ditleliniki dingwe di na le Dikomiti tsa Maitsholo tse di okamelang mafelo a madi le disampole tse dingwe di bolokiwang teng. Mafelo a a bidiwa di-bio-bank kgotsa di-repository.
- Lefapha la Aforikaborwa la Temothuo, Jalo ya Dikgwa, le Bodirelatlhapi (DAFF) le na le boto e e kgethegileng e e tshwanetseng go sekaseka le go letlelela dikopo tsotlhe tsa go romela teng dire tse di fetotsweng dijini (GMO). Seo se akaretsa mongwe wa meento ya thutopatlisiso e.
- Tleliniki nngwe le nngwe ya thutopatlisiso e na le Boto e e Gakololang Setšhaba (CAB). Maloko a yone ke batho ba mo lefelong leo ba ba tlisang matshwenyego le dikgatlhegelo tsa setšhaba le tsa batsayakarolo ba thutopatlisiso kwa babatlisising. Maloko a CAB ke karolo ya setlhopha se se tlhamang thutopatlisiso nngwe le nngwe. Gape ba thusa go tlhama kgotsa go sekaseka tshedimosetso e e fiwang batsayakarolo. Gape batsayakarolo ba fiwa kgakololo ka ga ditsela tse dikgolo tsa go thibela tshwaetso ya HIV.
13. A meento ya thutopatlisiso e ka baka gore go nne le dipholo tsa tshwaetso ya HIV mo tekong ya HIV?
Ee. Meento ya thutopatlisiso e ka nna ya dira gore motsayakarolo a nne le maduo a teko a a bontshang gore o na le tshwaetso mo mefuteng mengwe ya diteko tsa HIV. Fa motsayakarolo a fiwa moento wa thutopatlisiso wa HIV, mmele wa gagwe o dira dilwantsha-mogare tsa HIV. Dilwantsha-mogare di go thusa go lwantsha tshwaetso. Diteko tse di tlwaelegileng tsa HIV di batla dilwantsha-mogare tsa HIV jaaka letshwao la tshwaetso. Ka ntlha ya se, motho a ka nna le pholo ya teko e e bontshang gore o na le tshwaetso ya HIV le fa a sa tshwaediwa ke HIV. Se se bidiwa pholo ya teko e e tlisiwang ke moento e e leng “vaccine-induced seropositivity” (VISP). Gape o ka nna wa bona se se bidiwa Vaccine-Induced Seroreactivity (VISR). Ga re itse gore ke mang yo o tlaa nnang le dipholo tsa teko tsa VISP kgotsa gore dipholo tse di ka tshwarelela ka lobaka lo lo kana kang.
Batho ba ba nang le dipholo tsa teko tsa VISP ba tlhoka diteko tse di maleba tsa HIV go bona gore a pholo ya teko e e bontshang gore o na le HIV e bakwa ke VISP kgotsa ke tshwaetso ya nnete. Ditleliniki tse di tsayang karolo mo thutopatlisisong e di ka kgona go dira diteko tse di maleba tse di batlang mogare ka boone go na le go batla dilwantsha-mogare.
Ga go na mathata a boitekanelo a a amanngwang le pholo ya teko ya VISP, mme dipholo tsa teko ya VISP di ka baka mathata mo tlhokomelong ya kalafi kgotsa ya meno, ditiro dingwe, inšorense, kgotsa visa ya go dira kwa dinageng tse di rileng kgotsa go tsaya mesepele go ya kwa go tsone. Batho ba ba nang le pholo ya teko ya VISP ba ka nna ba se ka ba letlelelwa go aba madi kgotsa dirwe tse dingwe. Batho ba ba kgatlhegelang go tsenela thutopatlisiso le ba ba rulaganyang go tsenya kopo ya inšorense kgotsa ya tiro ba tshwanetse go itsise lefelo la thutopatlisiso gone fela foo. Setlamo sa inšorense kgotsa mothapi ba ka nna ba se ka ba amogela dipholo tsa teko ya HIV go tswa go HVTN. Le fa go le jalo, HVTN e ka dirisana le bone go netefatsa gore go dirwa teko e e tshwanetseng e e tlaa bontshang boemo jwa motho jwa nnete jwa HIV.
14. Nka bona kae tshedimosetso go ya pele?
Ka ga dithutopatlisiso tsa kalafi tsa moento wa HIV: www.clinicaltrials.gov
Ka ga HIV Vaccine Trials Network: www.hvtn.org
Ka ga VISP: http://www.hvtn.org/en/participants/visp-hiv-testing.html
Fa o na le dipotso tse dingwe tse di sa arabiwang ke tokomane e, tsweetswee re botse. O ka ikgolaganya le: [email protected]


text:
verb
1pin‘Tshipi e e bokete e ne ya mo gatêlêla fa fatshe’ — A heavy beam pinned him to the floor
- go pinyeletsa sengwe fa fatshe
2oppress‘Batho ba e sa le ba gatêlêlwa dingwaga ngwaga’ — These people have been oppressed for centuries
- go sa tshware ba bangwe ka fa go siameng ka teng
gatêlêla2
drive cattle
verb
1drive cattle‘Modisa o gatêlêla dikgomo’ — The herdboy drives the cattle
gatêlêla3
emphasize
verb
1emphasize‘Re tshwanetse go gatêlêla dintlha tse di siameng tsa leanô’ — We need to emphasize the positive aspects of the plan


text:
Lefelo la Tsodilo
Template:Infobox World Heritage Site Tsodilo ke sefikantswe sa UNESCO sa lefatshe ka bophara mo bokone-bophirima jwa Botswana. Go ne ga kwalwa ka ga lone ka ngwaga wa 2001 ntateng ya go nna pharologanyo ga lone mo tumeding le botlhokwa jwa tumelo mo go lone ke batho ba motse, gape le palo ya batho e e tshelegelang teng . Lefelo le le nale mantswe a a tlakilweng a ka nna 4,500 mo lefelong go ka nna dikhilomethara tse di lesome mo teng ga sekaka sa Kalahari.
Contents
Tsa popego ya lefatshe[baakanya | edit source]
Go nale dithaba tse nne. E e tona mo go tsone tsotlhe ke ya selekanyo sa 1,400 AMSL gape e le mo botlhaba18°46′18″S 21°45′15″E / 18.77167°S 21.75417°ECoordinates: 18°46′18″S 21°45′15″E / 18.77167°S 21.75417°E. E ke ntlha e tona mo Botswana. Dithaba tse ka bone jwa tsone go tlhalosiwa e le ya "Monna", e e tona mo go tsone tsotlhe, ya "Mosadi", ya "Ngwana" gape le e ngwe e e sa itsegeng.
Go nale lefelo le le laolesegang la bothibelelo fa gare ga dithaba tse, go nale mantlwana a boiteketso le a botlhapelo. A bapile le botlaki jwa letso la Basarwa le le tumileng fa lefelong , le le bidiwang Laurens van der Post Panel. Lefelo le go iwa kwa o lone j=ka tsela e e itekanetseng e e makgabana e e dikhilomethara tse di masome a mane go tsweng kwa Shakawe. Gape mo lefelong la bothibelelo go nale ntlo ya tshomarelo ya ditso. Gape go nale tsela ya
Botlhokwa jwa ngwao[baakanya | edit source]
Dithaba tse ke tse ditona tsa ngwao le tumelo tsa ba letso la Sesarwa ba Kalahari. Ba dumela gore dithaba ke lefelo la mewa ya ba ba tlhokafetseng gape ba bo ba dumela gore mewa e e ka baka dingwe dilo tse di sa siamang fa motho a ka tsoma kgotsa baka leso gaufi le dithaba tse. Basarwa ba dumela gore dithaba ke tsone tsa ntlha go tlholwa. Ka nnete e e papametseng , Basarwa ba tlakile matlapa a ka tshwara 4500 fa go tshwangtshangwa le dithaba tsa Tsodilo, se se dira gore e nne lefelo le le tumileng lefatshe ka bophara. Basarwa ba dirile botlaki le fa go nale ba letso la Bantu ba botshelo jwa bone bo farologanang le jwa Basarwa. Nako e e tsepameng tota ya gore matlapa a tlakilwe leng ga e itsewe le fa go akanyediwa gore e ka tswa e fetla dingwaga tse di makgolokgolo a mabedi.
Ba letso la Hambukushu ba dumela gore modimo wa bone ebong, Nyambe, o tsentse letso le leruo la bone mo thabeng ya mosadi. Bosupi jo bo tletseng bo bonwa ka dikgato tse di ipadileng mo matlapeng kwa godimo. (Lefoko Tsodilo le adimilwe mo lefokona la Hambukushu la 'sorile' le le rayang go fapoga.) Mo bokone-bophirima jwa thaba ya mosadi , sekgelenyana kwa godimo go tsweng kwa tlase go nale moepo yo o tladitsweng ka metsi. Metsi a a dumelwa fa a le boitshepo gape batho ba itlhapisa ka one gore ba nne le masego. Lefelo le boitshepo ke le le bapileng le "thaba ya monna, lentswe le letona,kwa go dumelwang gore mowa wa ntlha o ne wa khubama teng go rapela fa o tlhola lefatshe. Basarwa ba santse ba dumela gore o santse o ka bona dikakanyo sa mowa ntlha' le one mangole mo mantsweng. Thaba e e nyenyane ke 'ngwana'. La bofelo, go ya ka tlhamane, thaba ya bone e ne e le mosadi wa thaba ya bone ya monna, yo o motlogetseng go ya kwa go yo monye.
Matlapa a a tlakilweng[baakanya | edit source]
Go ya ka ba UNESCO, go nale matlapa a le 4500 a a tlakilweng mo dithabeng tsa Tsodilo.Bontsi jwa matlapa a a tlakilweng a Basarwa a bonwa thata mo thabeng ya "Mosadi" e e tumileng thata ka botlaki jwa "ditlhapi", "di tshukudu tse pedi" gape le "Tau" mo botlhaba jwa thaba ya "monna". Go nale matlapa a a tlakilweng , mme ga a amana thata le dithaba tse di mabapi.
Go nale dikaedi tse di tsentsweng , mme gone botlaki ga bo bonale sentle fela mokaedi yo o rutegileng o ka kgona go go lemogedisa. Ka go rialo baeng ba tlamiwa go tsaya mokaedi wa mo motseng. Se se tlokafatsa itsholelo ya lefatshe mme ebile go bo go sirelediwa lefelo le.
Dipadi tse dingwe[baakanya | edit source]
- Ursula Erasmus (1992) Bushman Culture , published by Excalibur, 315 pp ISBN 1856341917
- C. Michael Hogan (2008) Makgadikgadi , The Megalithic Portal, ed. A. Burnham
- Luis Pancorbo (2000) "Al fin las colinas de Tsodilo" en "Tiempo de África". Pp. 280-286. Laertes, Barcelona. ISBN 84-7584-438-3
- Sheila Coulson, Sigrid Staurset, and Nick Walker (2011) "Ritualized Behavior in the Middle Stone Age: Evidence from Rhino Cave, Tsodilo Hills, Botswana" PaleoAnthropology 2011:18-61


text:
Lesotho
Lesotho, ke lefatshe le le fitlhelwang mo bogareng jwa lefatshe la Afrika Borwa, ebile le dikagenyeditswe ke lone lefatshe la Aferika borwa. Ke lefatshe le lennye ka popego le na le palo ya batho e ka tshwarang di dikadike tse pedi le dikete tse masome a marataro le bosupa.Toropo kgolo ya Lesotho ke Maseru. Lesotho ke leloko la mafatshe a selekanye.Leina Lesotho letswa mo puong ya sesotho. Selekanyo sa batho ba Lesotho se se ka tshwarang masome a mane mo lekgolong ba tshelela mo lehumeng le le ko tlase ga selekanyo se se ipetsweng ke ba mafatshe fatshe ba ba itebagantseng le go lwantsha lehuma se supa fa ba tshela ka ledi la dolara ya America ele nngwe ka letsatsi.
Ditso tsa Lesotho[baakanya | edit source]
Lefatshe la Lesotho le ne le busiwa ke Kgosi kgolo Moshoeshoe wa ntlha ka ngwaga wa 1822. Moshoeshoe e ne ele ngwana wa ga Mokhachane, kgosi e nnye ya Bakoteli,o ile a nna kgosi ka ngwaga wa 1804 morago ga go itlhamela morafhe wa gagwe.Magareng ga dingwaga tsa 1821 le 1823, Moshoeshoe le balatedi ba gagwe baile ba ya go nna ko thabeng ya Butha-Buthe,go ya go kopana le bangwe ba ba kileng ba nna bagakolodi kgatlhanong le Lifaqane e eneng e dirisanya le gonna mo setilong ga ga Shaka Zulu magareng ga dingwaga tsa 1818 le 1828.
Polotiki[baakanya | edit source]
Puso ya Lesotho ke e e dirilweng ka go tlhotswa ga mapalamente le di tsamaiso tsa tsa lekgotla la sepolotiki le le fentseng ditlhopho kakaretso.Tautona Rre.Pakalitha Bethuel Mosisili ke ene moeteledi pele wa puso ebile ke ene a nang le dithata tsotlhe.Kgosi ya Basotho e dira thata le tsa ngwao, ga asa nna le dithata tse dintsi ebile ga a letlelelwe go ka tsenelela mo mererong ya sepolotiki.
Mokgatlho wa sepolotiki wa Democratic Congress (DC)ke one o o eteletseng mo botsamaiseng jwa ntlo ya palamente ya Lesotho ka ditilo tsa ma palamente dile masome a mane le borataro. Fa jaanong mokgatlho wa sepolotiki wa Lesotho Congress for Democracy (LCD),o oneng ontse o busa jaanong ele one o fetogileng gonna baganetsi ba ba mashetla ba puso ya Democratic Congress (DC). All Basotho Convention (ABC), Basotho National Party (BNP), Alliance of Congress Parties (ACP), le ba ba sa tswang go tlhamiwa ba Basotho Batho Democratic Party (BDNP) ke dingwe tsa mekgatlho ya sepolotiki ya lefatshe la Lesotho ka borataro jwa tsone.
Ntlo kgolo ya palamente ya Lesotho e e bitswang Senate, e nale dikgosi tse masome a mabedi le bobedi, ba bogosi jwa bone eleng jo ba bo tsaletsweng,le bangwe bale lesome le motso ba ba itlhopetsweng ke Kgosi kgolo go setse morago tsamaiso ya ga tautona kana moeteledipele.
Merafhe le Dipuo tse di fitlhelwang mo Lesotho[baakanya | edit source]
Bontsi jwa batho ba Lesotho ke Basotho, mme palonyana e potlana ke ya batswakwa ebong merafhe ya letso la se-chaina le makgowa gotswa Yuropa. Merafhe e fitlhelwang mo Lesotho e akaretsa Bakuena, Batloung, Baphuthi, Bafokeng, Bataung, Batsoeneng, Matebele le ba bangwe.
Puo e e buiwang thata ko Lesotho ke Sesotho, e eleng yone puo ee letleletsweng go dirisiwa gongwe le gongwe mo Lesotho le ko ditirelong tsa puso, e latelwa ke sekgowa pele ga dipuo tse dingwe.
Ngwao[baakanya | edit source]
Diletswa tsa ngwao tse di fitlhelwang mo Lesotho di akaretsa lekolulo, se eleng seletswa se se dirisiwang ke badisa, setolo-tolo, se se tshamekiwang ke borre le thomo ee tshamekiwang ke bomme thata.
Pina ya setshaba ya Lesotho e bitswa "Lesotho Fatše La Bo-ntata Rona"
Fa kago tsa setso tsa Lesotho ele mantlo a rantafole.
Kapari ya Basotho ke kobo, e aparwa thata ka dipaka tsotlhe mo ngwageng.
Morija Arts & Cultural Festival ke moletlo wa ngwaga le ngwaga wa botaki le bodiragatsi, o tshwarelwa kwa toropong ya Morija ko banna ba baneng ba sokolola batho ka thuto ya Kereke baneng ba goregela teng ka ngwaga wa 1883.


text: Buka e e humileng ka ditshwantsho e, e tlotla setori ka ga moo Thato le rraagwe ba neng ba dira khaete ka eng. E rile ba re ba fofisa khaete, mogala wa yona wa kgaoga mme wa fofisetsa khaete kgakala go tsena mo leotong le le leele go ralala Aforika. Go tloga kwa Diphororong tse di thunyang tsa Victoria go ya kwa setlhoeng se se nang le semathana sa Kilimanjaro, go ya kwa dikakeng tsa Sahara le kwa Diphiramiting tsa Egypt. Sala khaete morago go ralala mafelo a e leng matshwao a magolo a lefatshe mo Aforika!


text:
MultimediaActions
- ${title}
Multimedia
Mantswe A Supileng Aga Jesu Mo Sefapanong
Mantswe A Supileng Aga Jesu Mo Sefapanong 2018
Mantswe A Supileng Aga Jesu Mo Sefapanong.
Via Dolorosa - Rev Peega
"Rara Baitshwarele; gonne ga ba itse se ba se dirang" - rev. Molale
"Gompijeno o tla nna le nna mo parateising" - Rev. Mahupela
"Mosadi, bona mowao ke yoo! A ba araya moruta a re: bona mmago ke yoo" - Rev Mothobi & Rev Mogorosi
"Ke Nyorilwe" - Rev. Matabogi
"Go Weditswe" - Rev. Zulu
"Rara ke neela mowa wa me mo diatleng tsa gago" Rev Setshedi & Rev. Kwape
Tshobokanyo - Brown Mosiapoa & Rev Tube
ADVERTISEMENT


text:
Baebele ya Reng ka Kgololesego? A Modimo o Laoletse Gale Botshelo Jwa Me?
Karabo ya Baebele
Modimo o re file kgololesego, e leng bokgoni jwa go itirela ditshwetso go na le gore Modimo kgotsa maatla mangwe a laolele gale se re se dirang. Ela tlhoko se Baebele e se rutang.
Modimo o bopile batho mo setshwanong sa gagwe. (Genesise 1:26) Go farologana le diphologolo tse di se nang maikutlo, rona re tshwana le mmopi wa rona ka bokgoni jwa go bontsha dinonofo tse di jaaka lorato le tshiamiso. Mme jaaka Mmopi wa rona re na le kgololesego jwa go itirela ditshwetso.
Go fitlha mo selekanyong se se rileng, re kgona go itlhophela tsela e re batlang isagwe ya rona e nna ka yone. Baebele e re kgothaletsa go ‘tlhopha botshelo ka go reetsa lentswe la [Modimo]’ mo go kayang go tlhopha go ikobela ditaelo tsa gagwe. (Duteronome 30:19, 20) Se Modimo a neng a se bua se ne se ka se utlwale e bile e le bosetlhogo fa e le gore re ne re se na kgololesego ya go itirela ditshwetso. Modimo ga a re pateletse go dira se a se buang, go na le moo o ikuela jaana mo go rona ka lorato: “Fa fela o ne o ka tlhwaela ditaolo tsa me tsebe! Foo kagiso ya gago e ne e tla nna fela jaaka noka.”—Isaia 48:18.
Katlego ya rona kgotsa go palelwa ga go a laolelwa gale. Fa re batla go atlega mo go sengwe, re tshwanetse go dira ka natla. Baebele ya re: “Sotlhe se seatla sa gago se se bonang go se dira, se dire ka maatla a gago.” (Moreri 9:10) Gape ya re: “Dithulaganyo tsa yo o tlhoafetseng ruri di solegela molemo.”—Diane 21:5.
Kgololesego ya go itirela ditshwetso ke mpho e e tswang kwa Modimong ka gonne e dira gore re mo rate ka “pelo yotlhe”—re sa patelediwe.—Mathaio 22:37.
A Modimo ga a laole dilo tsotlhe?
Baebele e ruta gore Modimo ke Mothatayotlhe le gore maatla a gagwe a ka se lekanngwe le a motho ope fela. (Jobe 37:23; Isaia 40:26) Le fa go ntse jalo, ga a dirise maatla a gagwe go laola sengwe le sengwe. Ka sekai, Baebele ya re Modimo o ne a “ikgapa” fa a ne a dirisana le Babelona ya bogologolo, baba ba batho ba gagwe. (Isaia 42:14) Le gompieno o dira se se tshwanang ka go itshokela batho ba ba dirisang kgololesego ya bone go utlwisa ba bangwe botlhoko. Mme Modimo ka se ba itshokele ka bosakhutleng.—Pesalema 37:10, 11.


text:
Setswana
Keabetswe Motlhodi
(Ya ga Mũmbi W Ngũgĩ, Xmas 2015 @ Irvine, California, e ranolotswe go tswa go the Gikuyu ka mokwadi)
Bogologolo tala batho ba kile ba bo ba tsamaya ka maoto le matsogo, fela jaaka diphologolo tsa maoto a mane tse dingwe. Batho ba ne ba le lebelo go gaisa mmutla, nkwe kgotsa tshukudu. Matsogo le maoto di ne di bapile go feta dirwe tse dingwe: di ne di na le ditokololo tse di nyalanang tse di tshwanang magetla le dinoka; dikgono le mangole;le mangwejana le magwejana, dinao le diatla, nngwe le nngwe e felela ka menwana e metlhano ya matsogo le ya maoto, ka dinala mo monwaneng mongwe le mongwe. Diatla le dinao di ne di na le thulaganyo e e tshwanang ya menwana e metlhano ya maoto le ya matsogo go simolola ka menwana ya kgenetswe go fitlha ka e mennye. Mo matsatsing ao monwana wa kgenetswe wa letsogo o ne o bapile le menanwa e mengwe, go tshwana fela le ya maoto. Maoto le matsogo a ne a bitsana bontsala.
A ne a thusana go isa mmele gotlhe mo o neng o batla go ya teng; ko marekelong, mabenkeleng, go tlhatlhoga le go fologa ditlhare le dithaba, gongwe le gongwe ko go neng go batlega motsamao. Tota le mo metsing, a ne a dirisana mmogo sentle go thusa mmele go kokobala, go thuma kgotsa go ithabuetsa. Kamano ya ona e ne e le ya tekatekano. A ne a kgona le go adima bokgoni jwa dirwe tse dingwe, jaaka modumo go tswa kwa molomomg, kutlo go tswa kwa ditsebeng, go nkga go tswa kwa nkong, mme tota le pono go tswa kwa matlhong.
Morithito wa tsona le thulaganyo e e tlhololo di ne tsa jala lefufa mo dirweng tse dingwe. Di ne di le kgatlhanong le go adima botswerere ba tsona go bontsalaa bona. Lefufa le ne la di sirela ntlha ya gore maoto le matsogo a di isa gotlhe. Di ne tsa simolola go epa lemena kgatlhanong le bobedi bono.
Leleme le ile la adima leano go tswa go Boboko mme la le tsenya tirisong ka gangwe. Le ne la simolola go ipotsa, le goeleditse, ka ga maatla a matsogo le maoto. Ke mang yo a neng a le maatla go gaisa, la ipotsa. Bontsala ba babedi ba ditokololo, bao ba neng ba ise eke ba itshwenye ka se o mongwe a nang naso kgotsa a kgonang go se dira, jaanong ba adimile modumo go tswa go molomo mme ba simolola go bua fa ba le botlhokwa go mmele go feta ba bangwe. Seno se ile sa fetoga ka pele go nna gore ke mang yo o montle go gaisa; matsogo a theta ka gore a na le menwana e metelele e mesasane, mme ka yone nako eo a kgoba menwana ya maoto ka gore e mekhutshwane gape e le mekima. Ka e sa batle go gaisiwa, menwana ya maoto ya ikarabela ka go kgoba menwana ya matsogo e mesesane, bontsala ba ba bolawang ke tlala! Seno se tsere matsatsi, ka dinako dingwe se ama bokgoni ba ona go dira mmogo sentle. E feleleditse e le kgang ya thata, mme ba ya go dirwe tse dingwe go bona tsereganyo.
E ne e le Leleme yo o tlhagistseng kgaisano. Botlhe ba dumalana fa e le leano le lentle. Fela ya eng? Bangwe ba tlhagisa kgaisano ya go kampana- kampano ya leoto le letsogo. Bangwe ba re motshameko wa tšhaka, diketo, metabogo kgotsa go tshameka metshameko e e tshwanang le chess le morabaraba mme nngwe le nngwe ya ganelwa ka gobo e le thata go tshamekiwa kgotsa e tla gobelela serwe se sengwe. E ne e le Leleme gape, morago ga go adima kakanyo go tswa go Boboko, yo o tlileng ka tharabololo e e bonolo. Bobedi bongwe le bongwe jwa dirwe bo tla bona tšhono ya go tlhagisa kgwetlo. Matsogo le maoto a dumela.
Kgaisano ya tshwarelwa mo sekgwa se apogang teng, gaufi le noka. Dirwe tsotlhe di ne di le malalaalatswe go ela tlhoko kotsi kgotsa sengwe se tshoganyetsang mmele, ka jaanong dirwe tse dingwe di ne di tshwere maragana teng a bana ba mpa. Matlho a ne a latlhela bofofu kgakala le bophara go bona kotsinyana e e ka tswang gongwe le gongwe; ditsebe tsa itshiamisetsa go utlwa le fa e le mokgwasa o tswang bokgakala bofe, nko ya itshiamsetsa go dupelela monkgo wa kotsi e e falotseng matlho a a kelotlhoko le ditsebe tse di bogale; mme leleme le ne le ipaakanyditse go goeletsa, kotsi.
Phefo ya gasama dikgang tsa kgaisano go dintlha tse nne tsa sekgwa, metsi le loapi. Diphologolo tse di maoto mane di ne di le magareng ga tse di gorogileng pele, bontsi jwa tse digolo di tshwere makala a matala go supa fa di tlile ka kagiso. E ne e le boididi jo bontle jwa Nkwe, Lengau, Tau, Tshukudu, Phiri, Tlou, Thutlwa, Kamela, Kgomo le Kubu, Phala, Tshepe, Mmutla, Lerunya le Tadi. Ditshedi tsa Metsi, Kubu, Tlhapi, Kwena, tsa ala dikarolo tsa tsona tse di kwa godimo mo losing la noka, mme dikarolo tse dingwe di le ka fa gare ga noka. Bomaoto mabedi, Ntšhwe, Kgaka, le Phikoko ba opa diphuka tsa bona ka boitumelo, dinonyane tsa tswirinya mo ditlhareng; Tsiritsiri ya opela nako e yotlhe. Segokgo, Seboko, Mositlhaphala, Sebokolodi tsa gagaba mo fatshe kgotsa mo ditlhareng. Lebodu la tsamaya ka nyanyaelo, ka kelotlhoko, le iketlile fa Mokgantitswane o ne o tabogakaka, o sa nnisege. Kgabo, Tšhimpanse, Korela , di tlolatlola mo dikaleng. Tota le ditlhare le ditlhatsana, di ne di faapanela go ebela go tswa kwa letlhakoreng le lengwe go ya go le lengwe, go oba ditlhogo le go ema tsi.
Molomo wa bula kgaisano ka pina:
Re dira seno go itumela
Re dira seno go itumela
Re dira seno go itumela
Gonne rotlhe
Re tswa tlhagong e le yosi.
Letsogo le Maoto tsa ikana go amogela botšo ka bopelontle; go sena manganga, matshosetsi a go ngala kgaisano, ditshupetso kgotsa go goga dinao.
Matsogo a rebola kgwetlo ya ntlha: Ba latlhela legonyana mo fatshe. Leoto, la molema kgotsa moja, kgotsa oo mabedi, a ne a tshwanetse go sela legonyana go tswa fa fatsshe mme a le konope. Maoto a mabedi a ne a ka buisana ka nako nngwe le nngwe mo kgaisanong mme a romele menwana, ka bongwe kgotsa otlhe, ka thulaganyo efe kgotsa efe go fitlhelela tiro ya ona. A lekile go le fetola, go le kgarametsa, a leka dilo tse di farologaneng mme a palelwa ke go le sela sentle: mme ha e le go le sutisa teng, se a kgonneng go se dira bogolo e ne e le go le ragela kwa ka sekgalanyana. Ya re go bona se, Menwana ya Matsogo ya adima modumo go tswa go molomo mme ya swa ka ditshego. Matsogo, mogwetli, a ne a ikgantsha ekare a mo kgaisanong ya bommabontle, a bontsha ditebego tsa ona tse di sesane, mme ka ditsela tse di farologaneng a sela legonyana. A e konopela kgakala mo sekgweng, mme ka seo a gapa maikutloa baigaisani le babogedi gore ba bo ba sise dipelo. A ne a supa bokgoni jo bongwe: a sela santanyana mo sekotlolong sa reisi; a fololela dinnale; a dira maotwanakgogisi a go sutisa magong a a bokete; a dira marumo mme a a konopela kgakajana, ditiro tse go menwana ya maoto e leng dijo tsa ditoro. Maoto a ne a dutse fela a bogetse pontsho ya botswerere le go obega ga bontsala’abona ba ba sesane. Diatla tsa babogedi tsa opela kwa godimodimo ka kgatlhego le go nna seoposengwe le matsogommogo le ona, mme se sa utlwisa maoto botlhoko ba ntho. Mme a ne a sa tle go ineela: le fa a ne a dutse a tlhomola pelo, menwana ya kgenetswee e taka didikwenyana mo santeng, e leka go nagana kgwetlo e fenyang.
Kgabagare ya nna tšhono ya mato le menwana ya one go ntsha kgwetlo. Ya bone, ga a e tlhalosa, e ne e le bonolo. Matsogo a tshwanetse go tshola mmele otlhe go tloga karolong e nngwe ya sedikwe go ya go e nngwe. A kgwetlho ya bomatla, menwana e e iponang ya akanya. Go ne go tla leba yo o sebete. Sengwe le sengwe sa mmele se ne se tshwelekanyantswe. Matsogo a kgoma fa fatshe; matlho a le gaufi le lefatshe, pono ya ona e thibetswe ke bogaufi jwa ona le lefatshe, lerole la tsena ka nko le e ethimodisa, maoto le menwana ya ona a fofa mo moweng: dinao kwa godimo, babogedi ba goeletsa ba ikopelela.
Dinao kwa godimo
Ga go na mathata
Latela dinao
Ga go na mathata
A re fofeng mo loaping
Fela ba ne ba tlhomile diatla le matsogo leitlho. Dirwe tse mo metsotswaneng e fetileng di ne di supa manontlhotlho a bokgoni, di ne di sa kgone go suta sekgalanyana. Dikgatonyana, diatla tsa goeletsa ka kutlobotlhoko, matsogo a thethekela mme a diga mmele. A ikhutsa mme a leka gape. Mo nakong e a leka go phatlhalatsa menwana go kgona go tshwara lefatshe mme menwana ya kgwenetshe ke fa e le ona fela e kgonang go otlologa. A leka semenogane mme seo sa ganelwa gonne gore se kgonege go ne go tsenyeletsa tiriso ya maoto. E ne e le tšhono ya menwana ya maoto go tshega. Ya adima medumo e boteng ya kgokgotso go tswa go molomo go farologanya setshego sa yona go tswa go se se sesane se se dirisitsweng ke menwana ya matsogo. Ya re go utlwa lonyatso, matsogo a ne a tenega mme a dira maiteko a bofelo go tshola mmele. Maiteko ano a folola. Ka letsapa le legolo matsogo le menwana ya itlhoboga. Maoto a ne a itumelela go bontsha manontlhotlho a ona mo diateletiking: A tshwaya nako, a sasanka, a taboga, a tlolakaka ntle le go diga mmele le ha e le gangwe. Maoto a babogedi botlhe a ne a tampatampa mo fatshe go supa kgatlego le gore ba seoposengwe. Matsogo a emisa diatla go supa kemokgatlhanong ya boitshwaro jo eseng jwa botshameki, a lebetse fa e le ona a simolotseng tshameko eno.
Mme botlhe, go akaretsa babogedi, ba lemoga sengwe se se sa tlwaelegang ka matsogo: menwana ya kgwenetshe e e neng e taologile fa matsogo a ne a leka go tshola mmele, e ne e ntse e itlhaotse mo menwaneng e mengwe. Dirwe tsa boganetsi di ne di santse di re di tswelela go tshega fa di lemoga sengwe gape, monwana wa kgwenetshe o tlhaotsweng o ne o sa tlhokise diatla bokgoni, o ne o tokafaditse thata ya tsona ya go tshwara le go tlamparela. Ke eng se? Bogwele bo fetogile go nna thata ya bokgoni!
Kganetsano magareng ga dirwe go swetsa gore mofenyi ke mang e tsweletse ka matsatsi a le matlhano, palo ya menwana mo letsogong le leotong lengwe le lengwe. Matsapa a bona ya bo e le a bophokojwe, ba palelwa ke go bolela mofenyi gonne dirwe tsotlhe e ne e le ditswerere mo go se di se dirang, go se dipe tse di ka iphetsang. Go ne ga simolola diphopholetso tsa filosofi: mmele e ne ele eng tota, tsa botsa tsotlhe, mme tsa lemoga fa mmele e le tsone tsotlhe; di ne di le seoposengwe. Serwe sengwe le sengwe se ne se tshwanetse go dira sentle gore tsotlhe di dire sentle.
Fela go thibela dikgaisano tsa mofuta ono mo isagweng le go thibela go tshwenyana, dirwe tsotlhe di ne tsa swetsa gore go tloga jaanong mmele o tla tsamaya o tlhamaletse, maoto a tsepame mo fatshe le matsogo a le mo moweng. Mmele o ne o itumeletse tshwetso mme o ne o tla letla bana go tsamaya ka matsogo le maoto gore di se lebale kwa di tswang teng. Tsa arola ditiro: maoto a ne a tla tsamaisa mmele mme fela fa a goroga kwa go iwang teng, matsogo a ne a tla dira tiro yotlhe e tlhokegang go dira kgotsa go tshwara didiriswa. Ya re fa maoto le dinao di dira tiro e boima ya go tshola, matsogo a ne a otlologa mme a dirisa bokgoni jwa ona go dira mo tikologong le go netefatsa gore dijo di fitlha kwa molomong. Molomo, kgotsa, meno a ona tota, a tla di tlhafuna a be a di romela ka mometso go ya ko maleng. Mala a ne a tla tamola molemo otlhe mme a o tshele mo dikanaleng tse di tla tsamaisang molemo go ya ko mmeleng ka bophara. Mala a tla isa masalela ko moseleng wa leswe, go tsweng moo mmele o tla a beya mo nageng kgotsa go a epela mo mmung go o nontsha. Dimela di tla gola di beele maungo, matsogo a tla kga maungo mangwe mme a a tsenye mo molomong. Ehee sedikwe sa botshelo.
Le metshameko le boitlosobodutu di ne tsa arogangwa ka matshwanedi: kopelo, go tshega le puo di ne di neilwe molomo, go taboga le kgwele ya dinao ya newa segolo maoto, beisibolo le baseketebolo di ne di tlogeletswe matsogo le fa maoto a tla bo a taboga. Mo diateletiking, maoto a ne a rena. Karolo ya ditiro e tlhamaletseng e ne ya dira mmele wa motho mokaloba wa motšhini o tshelang, o gaisa le diphologolo tse dikgolo ka se o ka se fitlhelelang ka palo le boleng.
Le fa go le jalo dirwe tsa mmele tsa lemoga gore thulaganyo ya leruri e di e fitlheletseng e ntse e ka nna ya tlisa kgotlhang. Tlhogo e e neng e le kwa mankalankaleng e ne a ka nna ya ipona fa e le botoka go na le dinao tse di neng di kgoma fa fatshe kgotsa fa e le morena mme dirwe tse di kwa tlase ga yona e le batlhanka fela. Tsa gatelela gore fa go tliwa mo taolong, tlhogo le tsotlhe tse di ka fa tlase ga yona, di a lekana. Go mametlelela seno, dirwe tsa netefatsa gore kutlobotlhoko le boitumelo jwa se le sengwe bo utluwe ke tsotlhe. Tsa lemosa molomo gore fa o re sennanne sa me, o ne o bua jaaka mmele otlhe e seng jaaka mong a le nosi.
Tsa opela:
Mo mmeleng wa rona
Ga go motlhanka
Mo mmeleng wa rona
Ga go motlhanka
Re a direlana
Rona ka borona
Re a direlana
Rona ka borona
Re a direlana
Leleme lentswe la rona
Ntshware ke go tshware
Re aga mmele o itekanetseng
Ntshware ke go tshware
Re aga mmele o itekanetseng
Kopano e ntle
Mmogo re direla
Mmele o itekanetseng
Mmogo re direla
Mmele o itekanetseng
Kopano ke matla a rona
Seno sa fetoga Pina ya Mmele Otlhe. Mmele o e opela go fitlhelela le gompieno, mme se ke se se farologanyang batho le diphologolo, kgotsa bao ba ganneng phetogo e e tlhamaletseng.
Diphologolo tse dinao dinne di ne tsa gana phetogo eno le mororo di bone tse di di boneng. Kgang ya go opela e ne e tshegisa. Molomo o ne o diretswe go ja e seng go opela. Di ne tsa tlhama lekoko le le tshwereng setso sa ko ga Lowe la tlhago, mme tsa se fetole mekgwa le ditsela tsa tsona.
Fa batho ba ithuta go tswa go mafaratlhatlha a dirwe ba dira sentle, mme fa ba bona mmele le tlhogo e le makoko a lwantshanang, le lengwe le okametse le lengwe, ba atamela bontsalaabona ba diphologolo ba ba ganneng phetogo ya tlhamalalo..
Keabetswe Esther Motlhodi is a part-time lecturer in the School of Languages of the North West University, Vaal Triangle Campus, in South Africa, where she teaches Introduction to Language Practice. She holds a BA Honours in Language Practice from the North West University. Her Honours mini-dissertation investigated the optimal presentation of Setswana subtitles for better access to education. In June 2015 she co-presented a paper with her supervisor titled ‘Investigating the optimal presentation of Setswana subtitles for better access to education’ at the LSSA conference in Potchefstroom. She is currently registered for Masters in Language Practice, continuing to investigate the use of African Language subtitles in education. She is passionate about creating access to communication for people experiencing language barriers, a great reality in multilingual South Africa. Her research interests include African language subtitles, the reception of translation and process research. Although not her main focus currently, she has worked on translation projects as a freelance translator translating different types of texts such as children’s stories, information pamphlets, medical research forms and posters for various campaigns. She has also started writing children’s stories in Setswana, in order to expand on the Setswana literary polysystem.


text:
TSOGANG! August 2013 | O ka Tshela Lobaka lo lo Kae?
Batho ba le bantsi ba solofela gore saense le botegeniki jwa kalafi di ka dira gore batho ba tshele lobaka lo loleelenyana. A baitsesaense ba tla kgona go dira gore batho ba tshelele ruri?
Ditiragalo Tsa Lefatshe
E bua ka: Go runya gape ga malaria kwa Gerika, go ima ga basadi ba ba sa nyalwang kwa China, go ipolaya ga masole kwa U.S.A. le tse dingwe.
GO THUSA LELAPA
Fa Ngwana wa Gago wa Mosha a Ikgobatsa
Basha bangwe ba ikgobatsa ka boomo. Ke ka ntlha yang fa ba dira jalo? O ka thusa ngwana wa gago jang?
SETLHOGO SA KA FA NTLE
O ka Tshela Lobaka lo lo Kae?
Go itse gore ke ka ntlha yang fa re tsofala re bo re swa ke gone go ka re thusang go tlhaloganya gore re ka tshela lobaka lo lo kae.
POTSOLOTSO
Moari wa Ditokololo o Tlhalosa Tumelo ya Gagwe
Dr. Irène Hof Laurenceau o tlhalosa gore ke eng fa a nnile Mosupi wa ga Jehofa.
A o Tshwanetse go Dumela Tharonngwe?
A kereke ya gago e ruta thuto ya Tharonngwe? A Tumelo ya Motheo ya Nicaea e a go ama gompieno?
THE BIBLE'S VIEWPOINT
Bojalwa
Utlwa gore ke melaometheo efe ya Baebele e e ka go thusang go leba bojalwa ka tsela e e tshwanetseng.
A GO TLHAMILWE?
Go Fofa ga Nonyane ya Wandering Albatross e sa Dirise Maatla Thata
Utlwa kafa nonyane eno e ka fofang lobaka lo loleele ka gone e sa iteye diphuka tsa yone le fa e le gangwe fela!
Tse Dingwe
Ke Eng fa ke Itshegaka?
Basha ba le bantsi ba na le bothata jwa go ikgobatsa. Fa e le gore o na le bothata jono, o ka bona thuso jang?
Batho ba mo Baebeleng ba ba Tshwanang le Josefa
Itseele o bo o printe thuto eno mme o kwale dilo tse Josefa a tshwanang ka tsone le batho ba bangwe ba batlhano ba mo Baebeleng.


text:
GO THUSA LELAPA | BASHA
Tsela ya go Bontsha Maitseo fa o Kwala Melaetsa ka Founo
KGWETLHO
Fa o ntse o buisana le tsala ya gago lo lebane difatlhego, go tsena molaetsa mo founong ya gago. O tshwanetse go dirang?
Go bala molaetsa o ntse o bua le tsala ya gago.
Go raya tsala ya gago o re “ema pele” o bo o bala molaetsa wa founo.
Go tlhokomologa molaetsa wa founo o bo o tswelela o tlotla le tsala ya gago.
A go botlhokwa gore o tlhopha go dirang? Karabo ke ee!
SE O TSHWANETSENG GO SE ITSE
Go kwalela tsala molaetsa ka founo o ntse o tlotla le tsala e nngwe go tshwana le go tshameka motshameko o o o ratang mme o sa latele melao ya motshameko oo. O ka nna wa re, ‘Kana gone batho bano ke ditsala tsa me.’ Tota e bile ke gone mo o tshwanetseng go nna maitseo. E se gore jaanong o tshwanetse go tlhoma mogopolo mo go feteletseng mo go nneng maitseo le go bua ka tsela e e bontshang tlotlo. Mme boammaaruri ke jo: Fa o se maitseo mo ditsaleng tsa gago, go ise go ye kae ba ka se tlhole ba batla go nna ditsala tsa gago.
Ke ka ntlha yang fa go ntse jalo? Ka gonne batho ga ba rate go dirisana le motho yo o se nang maitseo. Lekgarebe lengwe le le bidiwang Beth * la re: “Go a tena gore e re o ntse o bua le tsala, ene a bo a lebelela founo ya gagwe kgapetsakgapetsa jaaka e kete o letetse sengwe se se botoka!” O akanya gore Beth o tla itshokela tsala e e ntseng jalo lobaka lo lo kana kang?
Fa o sekaseka mekgwa e o dirisang founo ya gago ya selula ka yone, akanya ka tiragalo e e ka fa tlase ga setlhogwana se se reng “Kgwetlho.” Go ya ka wena, ke tsela efe e e lebegang e le botoka? O ka tswa o lemoga gore A e bontsha go tlhoka maitseo. Mme gone, go tweng ka B le C? A ke go tlhoka maitseo gore o kgaosetse motlotlo e le fela gore o tlhole molaetsa wa founo? Kgotsa a ke go tlhoka maitseo gore o itlhokomolose molaetsa wa founo e le fela gore o tsweletse motlotlo?
Jaaka o bona, kgang ya maitseo e ka nna selo se se raraaneng. Mme Baebele e ka thusa. Ya re: “Fela jaaka lo batla batho ba lo direla, ba direleng ka yone tsela eo.” (Luke 6:31) O ka dirisa kgakololo eno mo kgannyeng ya melaetsa ya founo. Jang?
SE O KA SE DIRANG
Romela melaetsa ka nako e e siameng fela. Lekawana lengwe le le bidiwang Richard la re: “Ka dinako tse dingwe ke na le go amogela molaetsa bosigo thata, mme e se le molaetsa wa sengwe se se botlhokwa, o bo o ntshenyetsa boroko fela!” Ipotse jaana: ‘A ke romelela batho melaetsa ka nako e ba ka tswang ba ikhuditse ka yone?’—Molaomotheo wa Baebele: Moreri 3:1.
Bontsha maitseo mo go se o se kwalang. Batho ba buisana ka go dirisa mafoko, segalo sa lentswe, tebego ya sefatlhego le boitshikinyo jwa mmele. Ka maswabi, o ka se bone bontsi jwa dilo tseno fa o romela molaetsa ka founo. Ka jalo, o ka dira jang gore di bonale mo molaetseng? Lekgarebe lengwe le le bidiwang Jasmine le akantsha jaana: “Dirisa mafoko a a tlwaelegileng a a supang maitseo. Dirisa mafoko a a jaaka ‘O tsogile jang?’ ‘tsweetswee’ le ‘ke a leboga.’”—Molaomotheo wa Baebele: Bakolosa 4:6.
Dirisa temogo. Akanya gape ka tiragalo e e ka fa tlase ga setlhogwana se se reng “Kgwetlho.” Fa e le gore o letetse molaetsa wa botlhokwa, o ka nna wa kopa gore lo kgaosetse motlotlo go se kae. Le fa go ntse jalo, gantsi o ka kgona go bona molaetsa moragonyana. Amy wa dingwaga tse 17 a re: “Founo ya gago e tla bo e sa ntse e le teng fa lo fetsa go tlotla le tsala ya gago, mme tsala ya gago e ka nna ya bo e sa tlhole e le teng fa o fetsa go kwala molaetsa ka founo.” O ka dirisa temogo ka tsela e e tshwanang fa o le kwa kokoanong. Jane wa dingwaga tse 18 a re: “O se ka wa nnela go kwala melaetsa ka founo. Go nna jaaka e kete o raya batho o re, ‘Ga ke lo kgathalele; e kete nka bo ke seyo fa.’”
Akanya pele o tobetsa konopo ya go romela. A go ka direga gore molaetsa wa gago o se ka wa tlhaloganngwa sentle? A matshwao a a romelwang go bontsha gore motho o ikutlwa jang a ka tlhalosa tsela e tota o ikutlwang ka yone? Amber wa dingwaga tse 21 a re: “Fa o dira motlae ka sengwe, tsenya letshwao la sefatlhego se se nyenyang. Batho ba utlwa botlhoko—le dikgotlhang di ka simologa—ka gonne ba tsere mafoko mangwe a e neng e le motlae masisi.”—Molaomotheo wa Baebele: Diane 12:18.
Go bonala sentle gore ruri go botlhokwa go bontsha maitseo fa o dirisa founo ya selula!
Se o ka akanyang ka sone: Lorato lo tlhotlheletsa motho go bontsha maitseo. Nonofo eo e bontshiwa jang? Baebele ya re: “Lorato lo pelotelele e bile lo pelonomi. Lorato ga lo fufege, ga lo ikgantshe, ga lo ikgogomose, ga lo itshware ka tsela e e sa tshwanelang, ga lo ipatlele melemo ya lone fela, ga lo gakatsege.” (1 Bakorintha 13:4, 5) Wena o tlhoka go leka go nna le karolo efe ya lorato?
^ ser. 11 Maina mangwe mo setlhogong seno a fetotswe.


text:
PINA 96
Buka ya Modimo—Letlotlo
1. Go na le buka e’o tsebe tsa yone,
Di leretseng batho tsholofelo.
Mafoko’a yone a fetola batho;
Ba sokologela mo Modimong.
Buka eo e’e kgatlhang ke Baebele.
E ne ya kwalwa ka tlhotlheletso,
Ke banna ba ba ratang Jah Modimo,
Mme ba thuswa ke moya wa gagwe.
2. Ba kwadile ka popo ya Modimo,
Gore o bopile lobopo jang.
Le gore motho o ne a sa leofe,
Go fitlha Satane’a mo raela.
Satane’a gwetlha puso ya Modimo
Seo sa tlisetsa batho mathata.
Ba simolola go lwala le go swa,
Mme Jehofa o tla ba golola.
3. Dinako tseno ke tsa go ipela.
Bogosi jwa Modimo bo’a busa.
Re rerela batho ka Bogosi joo
Le gore bo tla tlisa masego.
’Kgang tseno di kwadilwe mo Baebeleng;
E leng buka ya ’gwe e’e boitshepo.
E naya batho botlhe tsholofelo;
A re baleng ’Foko la Modimo.
(Bona le 2 Tim. 3:16; 2 Pet. 1:21.)


text:
Portal:Science
Science e peletwa gotwe Saense ke sengwe sa konokono se se agang kgotsa se agisanya kitso ya dikakanyetso le sese diragalang magareng ga motho, phologolo, lefatshe le sengwe le sengwe sese diragalang mo lefatsheng. Puo ya Saense e gorogile ka sejatlhapi mo eneng ya fetolelwa ko ditemeng tse di farologanyeng ke babui ba tsone. Saense go ka tewa tlhaloso ya kitso ya mmele kgotsa sengwe sese ka tlhalosiwang ka botlalo.
DIKALA LE TATELANO TSA SAENSE
1.Tsa lefatshe 2.Tsa Botshelo 3.Tsa moya 4.Tsa nonofo


text:
Thanolo ya ground ka Setswana
ground
kganêla sefofane go fofa
ledirigrounds, grounding, grounded
1kganêla sefofane go fofa‘All aircraft are grounded because of the fog’ — Difofane tsotlhe di kganêtswe go fofa ntatêng ya mouwane
- prevent a plane from flying
2go ôtlhaya ngwana ka go sa mo letlêlele go tswêla kwa ntlê
- stop a child from going out, as a punishment
3nêêla dithutô tsa ntlha‘Ground them in the rules of spelling’ — Ba nêêlê dithutô tsa ntlha tsa melaô ya pilêtsô
- give a good basic training
leinaPlural grounds
1lefatshe
- the solid surface of the earth
2lebala la metshamekô
- a sports field
3lefatshe la mofuta mongwe‘marshy ground’ — lefatshe le le makgôbôkgôbô
- land of a certain kind


text:
Madiba o amogela baeng kwa legaeng la gagwe kwa Orlando West.
Madiba o amogela baeng kwa legaeng la gagwe kwa Orlando West.
Nelson Mandela o boetse kwa legaeng la gagwe kwa Soweto morago ga kgololô ya gagwe gotswa kgolegelong ka 1990. Nelson o goletse kwa No. 8115 Vilkazi Street mme ntlo ya gagwe e sale ya fetolwa go nna museum.
‘Ka bosigo joo ke boetse le Winnie kwa No. 8115 kwa Orlando West. E ne e le fela fao fa ke ne ka itse mo pelong ya me gore ke tswile kwa kgolegelong. Go nna No. 8115 e ne e le pinagare ya lefatshe la me, lefelo le le tshwailweng ka X mo felotikologong ya tlhaloganyo me.’. O dutse fano le mohumagadi wa gagwe wa ntlha Evelyn Ntoko Mase mme morago ga go tlhalana Winnie o ne a tla go dula teng, ja 1958.
‘E ne e le ka fa letlhakoreng le lengwe la manobonono, fela e ne e le legae la me la ntlha la nnete mme ke ne ke le motlotlo thata. Monna ga se monna go fitlha a nna le ntlo e e leng ya gagwe.’
Morago ga nakwana ya matsatsi a le 11 kwa Soweto le balosika le ditsala ba ba neng ba mo amogela, o ne a fudugela kwa ntlong ya gagwe ya ga jaana le Winnie, kwa Houghton, Johannesburg.
“Go na le banna le basadi ba le bantsi ba ba sa tshwarang maemô a a itshupileng fela seabe sa bona mo tlhabololong ya setšhaba se leng se golo tota.” ~ Nelson Mandela
Brenda Fassie yo o amegileng maikutlo, setswerere sa mmino wa pop, o itlampurela ka Mandela....more
Mandela o ne a ratwa ke batshegetsi ba gagwe mme e le sesupo sa kgololosego go botlhe. Ka nako dingwe o bonwa jaaka modingwana mo Afrika Borwa, mme o ne a tsewa jaaka pilara ya maatla le tsholofelo...more
Mandela o abelwa Lokwalo lwa Tlotlomatsô lwa Bongaka kwa University of Witwatersrand kwa Johannesburg....more
Balwela-kgololosego ba ba farologaneng, go akaretsa Nelson Mandela, yo e neng e le rramolao ka nako eo, ba ne ba latofatswa ka boepapuso ka dingwaga tsa tlhaolele tsa bo-1950....more


text:
Tlhamo
Tlhamo ke mokwalo o o alang moono, kgang kgotsa mogopolo o mokwadi a o beilweng pele. Mokwadi o ka tlhalosa mabaka a gagwe a tumalano kgotsa kganetso ya moono oo. Gantsi o tla a fiwa mogopolo o le mongwe ka nako e le nngwe. Tiro ya gago ke go tlhalosa maemo a gago ka kgang ya teng, o o fa mabaka a gago ka botlalo, moono mogolo e le go leka go gogela mmadi ka fa letlhakoreng la gago.
Ka jalo, go kwala tlhamo, go raya gore o tshwanetse o kwale o rokotsa dikakanyo tsa mmadi ka go tsatsanka mabaka ao a gago ka botswerere. Thulaganyo ya kgang le megopolo ya gago e tshwanetse go nna bonolo mo mmading go mo fa sebaka sa go tlhaloganya sentle kgang ya gago. Ka jalo o simolola ka matseno, o tsene mo mmeleng, mme kwa bokhutlong o dire tshoboko.
Matseno
Matseno ke one pula-tsebe ya mmadi. Simolola ka seele gongwe tse pedi, tse di tlhalosang maemo a gago mo tlhamong e o e kwalang. O bo o ngatha go se gonene fela, gore mmadi o tla a ithuta eng mo go wena fa a ka tswelela a tsaya loetonyana le wena ka go bala tlhamo ya gago. Ke gone fa mmadi a tsayang tshwetso ya gore a o a tswelela a bala mokwalo wa gago kgotsa o o beela kwa, go tswa mo go reng o adile kgang ya gago jang go mo rokotsa mathe. Ka go rialo, matseno a tshwanetse go nna kgogedi mo mmading. E re ka jaanong o tla bo o setse o adile kgang ya gago ka botlalo fa, o tsene mo mmeleng, go tlhalosa ka botlalo maemo a gago. Matseno ke moalo wa tsotlhe tse o tla a di kwalang mo mmeleng le kwa tshobokong.
Mmele
Mmele ke gone kwa o tsenelelang o tlhalosa ka botlalo, go latedisa moono o o setseng o o beile mmadi pele. Ke gone tota fa o tla bong o tsatsanka megopolo ya gago, o ala mabaka a gago ka botswapelo, maikaelelo e le gore mmadi a utlwisise megopolo ya gago a atumele ka fa letlhakoreng la gago. Ke gone fa dikakanyo tsa gago di tshwanetseng go thatlologana ka tsela e mmadi a ka natefelwang ke tlhamo ya gago ka teng. Mabaka a gago a tumalano kgotsa kganetso ya moono a tshwanetse go senolwa mo mmeleng wa tlhamo, a patilwe ke dipatlisiso kgotsa dikai tse di tiileng.
Dintlha dingwe tse o tshwanetseng go di gakologelwa ke tse di latelang:
- Simolola ntlha nngwe le nngwe mo temaneng e ntšha
- Dirisa mafoko le diele tse di golaganyang temana e e simologang le e e sa tswang go fela, gore mmadi a kgone go sala morago se a se balang. E ka nna mafoko a a tshwanang le, “le fa go ntse jalo” kgotsa, “mo godimo ga moo”. Sekai e ka nna:
“Mo godimo ga moo, motshameko wa kgwele ya dinao one o tswelela ka go bopa setšhaba, le go busetsa batshameki dipoelo tse di botoka le fa ba setse ba tlogetse go tshameka.”
- Temana nngwe le nngwe e tshwanetse go tsamaelana le tlhamo yotlhe ka bophara.
- Ntlha nngwe le nngwe e tshwanetse e patiwe ke bosupi jo bo tiileng.
O tshwanetse go etla o boela kwa moonong wa tlhamo, o o kwala ka dintlha tse di farologanyeng fa o kgona, gore o gatelele maemo a gago le mabaka a gago.
Tshoboko
Kwa bokhutlong, soboka megopolo le mabaka a gago mo moonong o o neng o o beilwe pele. Tswala kgang ya gago ka go tlogelela mmadi mafoko a a tla mo gwetlhang go sala a akanya, a ipotsa dipotso. E ka nna mogopolo, potso kgotsa kakgelo e e maleba.


text:
DOMINICAN REPUBLIC
Go Rera mo Tshimong ya Se-Creole
Go Rera mo Tshimong ya Se-Creole sa Haiti
Tshimo ya batho ba ba buang Se-Spain e nnile le diphelelo tse di molemo. Fa nako e ntse e tsamaya, batho ba ba buang dipuo tse dingwe ba ne ba fudugela mo nageng eno mme le bone ba simolola go kgatlhegela molaetsa wa Baebele. Go buiwa Se-Creole kwa Haiti, naga e e bapileng le Dominican Republic. Ka dinako tse dingwe Dominican Republic ga e sa nosane metsi le Haiti, le fa go ntse jalo batho ba le bantsi go tswa Haiti ba bereka mo Dominican Republic, mme bosheng jaana palo ya bone e ile ya oketsega thata.
Ka dingwaga tse dintsi, batho ba ba neng ba bua Se-Creole e bile ba kgatlhegela boammaaruri ba ne ba kopanela mo diphuthegong tsa Se-Spain gore ba kgone go obamela Jehofa. Le fa go ntse jalo, ka 1993 Setlhopha se se Laolang se ne sa kopa ofisi ya lekala ya kwa Guadeloupe gore e romele babulatsela ba ba kgethegileng mo Dominican Republic gore ba tle go thusa batho ba ba buang Se-Creole. Barnabé le Germaine Biabiany, ke bangwe ba batho ba ba neng ba ithaopela go fudugela kwa tshimong ya Se-Creole. Barnabé a re: “Fa re simolola go rera re ne re na le diboroutšhara di le pedi fela tsa Se-Creole. Dikgatiso tse dingwe e ne e le tsa Sefora, ka jalo, re ne re tshwanetse go di ranola.”
Ka January 1996, baboledi ba le robongwe kwa Higüey le baboledi ba le lesome kwa Santo Domingo ba ne ba eletsa go thusa setlhopha sengwe sa Se-Creole. Ka jalo, toropo nngwe le nngwe e ne ya nna le setlhopha mme moragonyana ditlhopha tseo di ne tsa fetoga diphuthego. Le fa go ntse jalo, diphuthego tseo ga di a ka tsa tswelela ka gonne Ba-Haiti ba le bantsi ba ne ba batla go ithuta Se-Spain, ka jalo ba simolola go kopanela le phuthego ya Se-Spain. Barnabé a re: “Fa re ne re kopane le bakaulengwe ba Lefapha la Tirelo go ne ga bonala go le botlhale go tlogela tshimo ya Se-Creole ka nakwana.”
Matsapa a Bone E ne E se A Bophiri
Ka 2003, Setlhopha se se Laolang se ne sa romela barongwa ba babedi e bong Dong Bark le mosadi wa gagwe, Gladys, mo Dominican Republic gore ba tle go rera mo tshimong ya Se-Creole. Ba berekile tshimo ya Higüey dingwaga di le pedi mme ba simolola go bona diphelelo tse di molemo. Ka June 1, 2005, go ne ga tlhomiwa phuthego ya Se-Creole. Dong Bark, Barnabé Biabiany le morongwa yo mongwe Steven Rogers, ba ne ba sa itsape go tsamaya mo nageng yotlhe ba tsosolosa tshimo ya Se-Creole.
Matsapa a bone e ne e se a bophiri ka gonne go ne ga tlhomiwa diphuthego tse dingwe. Ka September 1, 2006, go ne ga nna le potologo ya ntlha ya Se-Creole. Go ne go na le diphuthego di le supa le ditlhopha tse pedi mme Barnabé Biabiany e ne e le molebedi wa potologo.
Mo dingwageng tse di latelang, go ne ga romelwa barongwa ba bangwe mo Dominican Republic go tla go rera mo tshimong ya Se-Creole. Gape go ne ga tla baithaopi ba bantsi go tswa kwa Canada, Yuropa, United States le dinaga tse dingwe. Setlhopha sa bakaulengwe se ne sa newa kabelo ya go ruta batswakwa puo ya Se-Creole, go akaretsa le bakaulengwe le bokgaitsadi ba Ba-Dominican.
Batho ba le bantsi ba akanya gore fa motho e se Mo-Haiti mme a bua Se-Creole, go raya gore ke Mosupi wa ga Jehofa
Ba-Haiti ba solegelwa molemo tota ke go bo Ba-Dominican ba ithutile Se-Creole. Jaanong fa mmoledi wa Mo-Dominican a bua le Mo-Haiti ka puo ya gagwe, seo se mo kgatlha fela thata mme mmoledi o nna le kgololesego ya go mo rerela ka Bogosi. E re ka bakaulengwe ba le bantsi ba ithutile Se-Creole, batho ba le bantsi ba ne ba simolola go akanya gore fa motho e se Mo-Haiti mme a bua Se-Creole, go raya gore ke Mosupi wa ga Jehofa.
Akanya ka kgaitsadi mongwe wa mmulatsela yo o neng a bontsha gore o kgatlhegela batswakwa ka go ithuta Se-Creole. Fa kgaitsadi yono a le mo tshimong, o ne a kopana le banyalani ba Ba-Haiti ba ba neng ba kgatlhegela Baebele. O ne a boela kwa go bone go ya go simolola thuto ya Baebele. A re: “Fa ke goroga ke ne ka dumedisa mosadi ka go mo atla mo lerameng fela jaaka go tlwaelegileng mo basading ba Dominican Republic. Mosadi yono o ne a tsholola dikeledi. ‘Ke ne ka mmotsa gore, mathata ke eng?’ A bo a nthaya a re, ‘Ke la ntlha ke dumedisiwa jaana fa e sa le ke nna mo Dominican Republic.’”
Tshimo eno e ne ya gola fela thata ka gonne Jehofa o ile a segofatsa matsapa a bakaulengwe ba rona. Ka September 1, 2009, go ne ga tlhomiwa potologo ya bobedi e re ka go ne go na le diphuthego di le 23 tsa Se-Creole le ditlhopha tse 20. Palo ya batho ba ba neng ba tlile Segopotsong sa 2011 e ne e bontsha gore e ka oketsega mo isagweng. Ka sekai, kwa torotswaneng e e bidiwang Río Limpio, baboledi ba le 11 ba ne ba itumeletse go bona batho ba le 594 ba tlile Segopotsong. Kwa toropong e e se nang baboledi e e bidiwang Las Yayas de Viajama, go ne ga rulaganngwa gore go tshwarwe Segopotso mme go ne ga tla batho ba le 170. Ka September 2011, go ne go na le diphuthego di le 33 le ditlhopha di le 21 tsa Se-Creole. Ka jalo, ka 2012 go ne ga tlhomiwa potologo ya boraro.
Lekala la Dominican Republic le ne la dirisana le la Haiti go thapisa bakaulengwe ba ba mo dinageng tseno. Go ne ga tshwarwa ditlelase ka Se-Creole; di le tlhano tsa Sekolo sa Baebele sa Bakaulengwe Ba ba Sa Nyalang le di le nnè tsa Sekolo sa Baebele sa Banyalani.


text:
Ke ne ke ile Chobe National Park ke dirisa malatsi a boitapoloso a tlhomaganeng a phukwi.
Day1(Sat)
E tla tsaya lobaka la dioura tse lesome le bongwe go ya ko go tse di lesomele bobedi go tswa mo Gaborone go ya kasane, jaanong re emeletse mosong o no ka nako ya borataro.
Re kgweeditse tsela yotlhe. Re lebogela go kgweetsa.
Ke bone thutlwa ga ke tsena mo chobe.
Re dikologile noka ya chobe.
Re gorogile ko Chobe Safari Lodge ko tlhoko ga noka mo kasane.
Mathinthinyane o lebile mo pipeng.
Baeti ba le bararo ba ba etelang Africa ba ne ba tlhomile ditante gaufi.
Day2(Sun)
Re ne ra ya go bona diphologolo mo mosong.
Re bone nare.
Re bone thutlwa gaufi.
Le tlou.
Go ne go na le mathinthinyane go dikologa ditante tsa baeti.
Ditshwene di ne di batla dijo nako e ntsi.
Re gorogile ko parkeng ko re ithutileng ngwao setso.
Mantlo a ngwao a ne a supiwa.
Re jele dijo tsa motshegare ko lodgeng.
Re bone ditlou mo metsing re le mo sekepeng.
Nare.
Kwena e arametse letsatsi.
Kwena e lebega e tshwere Impala.
Ditlou tse dingwe di tlola noka.
Batho ba le bantsi ba ba mo dikepeng ba kgobane go bona ditlou di tlola noka.
Day3(Mon)
Re ne ra ya go bona diphologolo tsatsi lotlhe. Impala e ne e le ntsi.
Dinare di ne di le dintsi.
Go ne go na le tawana, mme ga ke a kgona go e tsaya senepe sentle.
Ga e nwa metsi, go ne go lebega go le thatanyana.
Day4(Tue)
Go ne go na le dijo tse dinnye mo shopong.
Botswana e na le ditsela tse pedi ntlheng e le nngwe.


text:
Thanolo ya doxology ka Setswana
doxology
leina
1tshegofatso kgotsa go digela thero ka kgalaetso Modimo
The book of Jude in the Bible gives the most beautiful doxology, which reads: " to the only wise God our saviour, be glory and majesty, dominion and power, both now and for ever. Amen.
Lekwalo la Juta mo Baebeleng, mokwadi o digela ka kgalaletso Modimo e e monate go gaisa, a bua mafoko a a reng: Go Modimo yo o botlhale ka nosi, mmoloki wa rona, kgalalelo, borena, puso le thata ke tsa gago, jaanong le ka bosakhutleng. Amen.


text:
Motse wa Radisele
Radisele ke motse o o mo kgaolong ya legare mo Botswana. Motse o fa tlase ga tsela e e kopanyang Palapye le Mahalapye.Ditoropo tse di kgaoganngwa ke dikilomethara di le masome a matlhano Ka ngwaga wa 2001 palo ya batho e ne ele 2,741.
Maitlamo a tebelopele ya Botswana ya Vision 2016[baakanya | edit source]
Banni ba motse wa Radisele ba kgotlhaditswe go nna le seabe mo go tsweledisetseng pele tebelopele ya lefatshe la Botswana ya Vision 2016.Se se builwe ke Mopalamente wa Palapye Rre Moiseraele Goya yo e neng e le sebui sa tlotla kwa moletlong wa kabo dimpho oo neng o dirilwe ke lekgotla la ditlhabololo tsa motse wa Radisele ka labone.Rre Goya a re Puso ya Botswana e dirile tebelopele ya lefatshe e le mola wa go betla tsela ya go lwantshana le dikgwetho di tshwana lehuma, leuba le go tlhabolola matshelo a batho.A re mongwe le mongwe o tlamega go nna senatla, go ipelega le gone go nna le maikaelelo le boikanyego.Rre Goya o ne a kgalela batho go nna le mowa wa go iketla ka e le o ne o o bolayang go itirela ka diatla.O ne a gwetlha batho go bereka ba tiisitse go ntsha lefatshe la Botswana kwa morago ka go tshwarwa ka natla.A re komiti ya ditlhabololo e dirile sekao ka go supa lorato le tlhokomelo ya bana ba ba senang batsadi ka go ba abela dimpho ka gotwe go sego letsogo le le abang gona le le amogelang.Ke mosupi wa gore VDC ya Radisele e ne ya dira moletlo wa kabo dimpho e le maiteko a matona a go fitlhelela Vision 2016.
Rre Goya a re Batswana ba tshwanetse go ipotsa gore seabe sa bone ke eng mo tebelopeleng ya lefatshe la Botswana.A re e ne ya re mo ngwageng oo fetileng palamente ya dumalana go fetisa molao wa bana o o itebagantseng le go tlhokomelwa ga bone.O ne a leboga batsadi ba ba tlhokomelang bana go tswelela ka tiro e ntle e bantseng ba e dira.Rre Goya a re e re ntswa go na le batho ba ba sotlang ka bana ba masiela molao o, o itebaganya le dikgang tse le gore go ka di dirwang go thusa bana ba.
O ne a tlatsa ka gore dilo tse di ka kgonwa fela fa batsadi le morafe ka karetso ba tshwaragane gore bana ba bone tlhokomelo e e lolameng.
A re dingwe tsa dilo tse Tautona Lt Gen Seretse Khama Ian Khama a di tlhomamisang ke gore Motswana mongwe le mongwe a nne le seriti mme a supa gape le ka ditiro go rurifatsa gore Batswana ba tshela sentle. Modulasetilo wa komiti ya ditlhabolo tsa motse Mme Botsang Balapi o ne a tlhalosa fa maikaelelo a letsatsi le e le go tshegetsa matshego a Vision 2016 bogolo jang letshego la setshaba se se kutlwelobotlhoko se se tlhokomelang.
Mme Balapi a re setlhogo sa letsatsi se se reng Le rona re bana re tlhoka lorato se maleba ka jaana bana ba masiela ba tshwanetse go tlhokomelwa le go fiwa lorato fela jaaka ngwana mongwe le mongwe.A re batho bangwe ba sotla bana ba masiela mo go utlwisang botlhoko, fa bangwe bone ba ba ntsha banna le basadi ba bone.Balapi a re ba itlamile ba le VDC gore ba tlile go dira ka natla go rurifatsa gore bana ba ba isiwa sekolong le tlhokomelo ya bone ke ya maemo a ntlha.O kgadile batsadi ba ba tsayang dithuso tsa bana ba masiela ba bo ba di itirisetsa, a supa fa e le go tlhoka lorato le kutlwelobotlhoko.Motlhokomedi wa bana bao Rre Osupang Maruswaneng a re batsadi ba lese go isa bana kwa masimong le kwa merakeng fa ba tshwanetse gore ba ka bo ba le kwa sekolong.O kgotlhaditse batsadi go lesa go raya bana maina aa utlwisang botlhoko le go ba kgoba ka dipuo ka di isa seriti sa bone kwa tlase.Rre Maruswaneng a re o itlamile go tlhokomela bana bao go fitlhela ba gola ba bo ba ba iperekela.Rre Goya o ne a abela VDC P400 go rotloetsa moletlo oo.
Dikgoge tse dingwe[baakanya | edit source]
Dipadi tse dingwe.[baakanya | edit source]
Coordinates: 22°48′30″S 26°59′58″E / 22.80833°S 26.99944°E


text:
Twantsho Tshenyetso Setshaba le go Gopela Itsholelo (DCEC)
Ditso le Thomo
Lephata la Twantsho Tshenyetso Setšhaba le go Gopelo Itsholelo le simolotswe ka Lwetse ka ngwaga wa 1994 ka fa tlase ga molao wa tshenyetso setšhaba le gopelo itsholelo (Economic Crime Act). Go tlhamiwa mo go tlhotlheleditswe ke ditiragalo tse di masisi tsa ditsha ko Mogoditshane, boferefere jwa go rekisa matlo ke Koporase ya Matlo (Botswana Housing corporation) le go abela bodiredi (tenders) ko dikolong tse di potlana tsa madi aa kanang ka P21m. Go lebeletswe dipatlisiso le dikgakololo tsa komiti ya dipatlisiso ya ga Tautona (Presidential Commissions of Enquiry), Lephata le le tsamaisiwa ke lekalana le le ikemetseng ka nosi le ne la bopiwa. Dithata tsa DCEC ke go lwantsha tshenyetso setšhaba le go gopela itsholelo.
Chapters
Tse di latelang ga di yo ka puo ya Setswana. Fa o batla go bala ka tsone ka puo ya Seeng topetsa mo Setlhogong.
Printable version


text:
Thanolo ya demigods ka Setswana
demigods
leina
1Ba ba tsetswêng fa medimo e tshola bana le batho/medimo ka bontlha bongwe batho ka bontlha bo bongwe
In Hebrew the Nephilim are the offspring of the sons of gods and the daughters of man, this means that they were demigods (you can compare with Genesise 6:4).
Ka Sehebera Ba- Nephilim ke ba ba tshotsweng fa bo morwa modimo/ medimo ba tshola bana le bomorwadia motho, go raya gore e ne e le motho ka bontlha bongwe modimo/medimo ka bontlha bo bongwe (o ka nna wa tshwantshanya le Genesise 6:4)


text:
Mogolwane wa matlhabelo a Botswana Meat Commission (BMC), Rre Bosiela Saudu, o tlhomamiseditse baruakgomo fa ngwaga ono ba tlaa ba duela ka nako.
O buile se kwa bokopanong jwa BMC le baruakgomo jo bo neng bo tshwerwe ka Labobedi kwa Tshimoyapula.
A re ngwaga o o fetileng ba nnile le mathata a go duela baruakgomo ka nako e ba neng ba e ba tshephisitse ka gore mebaraka ya bone e leng Angola le Aferika Borwa e sa dire sentle mo go tsa itsholelo.
O tlhalositse fa Angola e le lefatshe le le ikaegileng ka leokwane mme e bile le sena diruiwa ka mabaka a dintwa tse di kileng tsa nna teng mo lefatsheng leo. Ka jalo, Rre
Saudu a re ngwaga o o fetileng leokwane le ne le sa rekiwa sentle ko Angola mme seo sa dira gore lefatshe leo le palelwe ke go reka nama.
Rre Saudu o tlhalositse gape gore ledi la Aferika Borwa le ne la fokotsega boleng, ka jalo lefatshe leo le ne la fokotsa tse ba di rekang mo mafatsheng a sele.
“Re le ba BMC re ne ra akanya go rekisetsa South Africa nama ka ditlhwatlhwa tse di ko tlase, mme ba re ba thapileng gore ba re rekisetse nama e leng ba Global Protein Solutions (GPS) ba re gakolola gore re lete ka tsholofelo ya gore seemo se tlaa tokafala gore re seka ra bona ditatlhegelo tse di kalo,” ga bua Rre Saudu.
O ne a tlhalosa gore ba ne ba na le selekanyo sa nama e e ka dirang P36 million mo ditsidifatsing tsa bone, mme ba kolota baruakgomo madi a a kanang ka P23 million.
Mogolwane o ne a re se se supa gore fa mebaraka ya bone e ne e sena mathata ba ka bo ba kgonne go ba duela ka nako e e neng ba e tshephisitse.
A re go tila dikgwetlho tse di tshwanang le tsa ngwaga o o fetileng, ba tsene mo dipuisanong le lefatshe la Israel ka maikaelelo a go leka go oketsa mebaraka ya bone. A re go nna le mebaraka e mentsi go ka ba thusa gore e re o mongwe o na le mathata ba tshabele ko go o mongwe.
Rre Saudu a re monongwaga ba tlaa duela baruakgomo mo malatsing a le lesome le bone go ya ko go a le masome a mabedi le motso go tswa mo nakong e ba rekiseditseng BMC dikgomo ka yone.


text:
Monare o kgala go latlhwa ga masea
Mokhanselara wa Radisele mo kgaolong ya botlhophi ya Serowe Borwa, Rre Kgosiemang Monare o kgadile a menne phatla bana ba basetsana ba go bolelwang ba tsweletse ka go latlhela masea mo sekgweng.
Rre Monare o boleletse makgolokgolo a batho ba ba neng ba le kwa phitlhong ya ga Rre Boikhutso Samuel bosheng gore go tlhoka go phaila ga dipula go ka tswa go bakwa ke dififi tsa bana ba ba lathelwang mo sekgweng le mo matlwaneng a boitiketso.
A re e rile kgwedi eno e rogwa ka labotlhano wa beke e fetileng ba begelwa losea lo lo bonweng lo gogagogwa ke dintsa kwa kgotleng ya Sepalamoriri.
O ikuetse mo batsading go kopa bana ba bone go emisa go lathela masea mo matlwaneng a boitiketso.
Rre Monare o kopile banni ba Radisele go thusana le mapodisi go lwantsha seemo sa go latlhelwa ga bana mo matlwaneng a boitiketso ka go loma mapodisi tsebe ka badira melato ya go nna jalo.
Pego e e tswang mo go ba sepodisi sa Botswana e bolela fa dipalo tsa bana ba ba lathetsweng mo sekgweng kana mo matlwaneng a boitiketso kwa Radisele jaanong di tlhatlogetse kwa go botlhano fa esale ngwaga ono o simologa.
Fa dikgang di eme jalo, pego e e tswang kwa Shoshong e bolela fa mapodisi a tlhotlhomisa tiragalo ebmo go yone batho ba le bararo ba neng ba tlhokafala morago ga gore ntlo e ba neng ba robetse mo go yone e rore ka molelo.
Mogolwane wa mapodisi a Shoshong, Superintendent Tawana Tawana, a re batho bao, ba e leng monna le mosadi wa gagwe le kgaitsadie yo e bileng e le motlhoka-pono, ba diragaletswe ke kotsi eo bosigo kwa masimong a Sefhako.
Superintendent Tawana o boletse fa direpa tsa batho bao, ba go bolelwang e le ba Mosolotshane, di beilwe mo setsidifatsing sa kokelo ya Mahalapye go tlhatlhojwa ke dingaka.
A re e le mapodisi ba santse ba tsweletse ka ditlhotlhomiso go bona se se ka tswang se bakile molelo oo fa maina a baswi a santse a lobilwe go fitlhelela ba masika ba itsesiwe. BOKHUTLO
- Mopalamente o leboga banni
- Seemo sa borukutlhi gase itumedise
- Legal Aid e thusa ba itsholelo tlase
- Seemo sa ditsela se a tlhobaetsa
- Kgosi o batla sekolo sa diatla


text:
Aferika
Aferika -ke continente e e tona lefatshe ka bophara e e tlang morago ga ya Asi.O selekanyo sa 30.2 million km² mme ka fa dithoko go bo go nna le mawatle a a dikaganyeditseng.E nale batho ba le 1.1 billion (ditshupo tsa ngwaga wa 2013), e ka tswa e nale batho ba ka nna selekanyo sa 14.72% mo palobathong ya lefatshe ka bophara.Continente e e dikagenyeditswe ke lewatle la Mediterranean mo bophirima, otlhe a Suez Canal gape le la Red Sea mo letlhakoreng la Sinai Peninsula mo bokonebophirima,lewatle la Indian Ocean mo borwabotlhaba, gape le la Atlantic Ocean mo bophirima[1].Continente e e akaretsa lefatshe le tshwana le la Madagascar le a mangwe fela jalo[2].
Aferika o nale seemo sa lewapi se se pharologanyo le di continete tse dingwe.Mafatshe a a fa gare ga continente a na le pula e e ntsi le mogote o o feteletseng,fa kwa borwa gone go nale pula e eseng ntsiAfrica.Pula e e ntsi e e rotloetsa dilo di tshwana temothuo le tse dingwe fela jalo[3].
Mafatshe a Aferika ka bontsi a tshabelelwa ke dintwa tsa tshololo madi ebile di utlwisa botlhoko.Dintlwa tse gantsi di diragalela kwa bogare jwa Aferika.Bontsi jwa ntwa tse di bakwa ke ditswa mmung le lefatshe ntateng ya palo batho ba bantsi[4].
Thekiso ya Dinaka tsa Ditlou mo Aferika[baakanya | edit source]
Balephata la tikologo , diphologolo le bojanala ba ntse ba tshwere phage ka mangana ba lwantsha le makgotla a mafatshefatshe a pabalelo tikologo le ditsa tlholego aa tshwanang le le kwa The Hague, Netherlands, la CITES go a kopa go le letlelela go rekisa mokoakoa wa dinaka tsa ditlou o le setseng le o kokoantse mo lefatshing leno.
Go ya ka Modiri wa Lephata le yo o ithebagantseng le dikgang tsa makgotla a CITES, Mme Diana Chimidza, ba setse ba dirisetse madi a ka tshwarang P400 000 go Iwantshana le kgang e ya moruthuta.Mokoakoa o wa dinaka tsa ditlou o ile wa phuthwa mo ditloung tse dineng di sule loso lwa tlholego kgotsa di bolailwe ka mabaka a gore di ntsifetse mme go lemoga gore go di hokotsa go ka thusa gore di seka tsa imela tikologo. Mma Chimidza o tlhalositse fa ditlou tsa Botswana di setse le Namibia ba rekise dina«:: tsa ditlou tse di kgobokantseng ba bolela gon dinaka tse tsa ditlou tse rekesediwang mmebaraka ys theko ya ditlou jaaka Japan la tsa ditlou tse di bolailweni eseng kafa molaong, fa tse dingwe e le tsa bogodu[5].


text:
Botsalano jwa lefatshe la Botswana le Russia
Template:Infobox Bilateral relations
Botsalano jwa lefatshe la Botswana le Russia (Template:Lang-ru) bo simolotse ka kgwedi ya Mopitlwe a tlhola borataro ngwaga wa 1970 fa lefatshe la Botswana gape le fa bokopano jwa Soviet bo simolodisa botsalanano.
Botsalano jwa gompieno magareng ga mafatshe a mabedi bo tlhalosia e le jo bo tsamaalanang gape e le jwa sennela ruri.
Go ya ka tona wa tsa merero ya mafatshe a sele a re , Russia ke nngwe ya mafatshe a ntlh go simolodisa botsalano jo bo tsepameng le lefatshe la Botswana. [1]
Contents
Botsalano jwa lefatshe la Botswana - Soviet[baakanya | edit source]
Botswana le bokopano jwa Soviet bo simolotse botsalano jwa bone ka kgwedi ya Mopitlwe a tlhola borataro ngwaga wa 1970, gape le ditiro tsa Soviet di ne di direlwa kwa diofising tsa boemidi jwa Soviet kwa Lusaka, Zambia.[2][3] Le fa mediro ya bone e amana thata le ngwao ya sekgowa lefatshe la, Botswana le ne la tsaya karolomo metshamekong ya 1980 Summer Olympics, se se le diri go nna lefatshe la ntlha go tsaya karolo mo metshamekong ya mafatshefatshe kwa Moscow. Gape ka Ferikgong a tlhola lesome le bone ngwaga wa, 1977, mo pitsong ya go tlhaselwa ya Botswana ke Southern Rhodesia,Soviet Union e ne ya kopana le lekgotla la tshireleltso molao la United Nations Security Council go kgala ditlhaselo tseo.
Botsalano jwa mafatshe ka bobedi[baakanya | edit source]
Thekiso le itsholelo magareng ga mafatshe a mabedi ebong Russia le Botswana di kanetsew mo tumalanong ya molao motheo wa Trade Agreement wa ngwaga wa 1987 gape le ya Agreement on Economic and Technical Cooperation of ngawaga wa 1988. Puso ya Russian Federation gape le puso ya lefatshe la Botswana di dirile tshupo ya monwana ya tumalana mo ngwaong , boranyane jo bo kwa godimo le dithuto ka kgwedi ya Lwetse ngwaga wa 1999. Lefatshe la Russia le Botswana a sa tswa go nna le ditlamorago tse di nametsang tsa botsalano mo mafelong a le mantsi,bogolo jang mo go tlhabololeng matshelo a batho. Gape lefatshe la Russia le ntse le fa baithuti ba Botswana tshono ya go ithuta kwa lefatsheng la bone bogolo jang mo dithutong tsa botsogo tse mo bogompieng di thobaetsang lefatshe fela thata. Botswana gape ke ngwe ya mafatshe a banni ba lefatshe la Russian ba sa tlhokeng go dira diteseletso tsa Visa. [4] Russia e nale diofisi tsa kemidi mo Gaborone, fa Botswana a nale tsa gagwe di ofisi mo Russia kwa Stockholm (Sweden) gape le borongwa gare ga mafatse a mabedi kwa Moscow.
O ka tsibogela[baakanya | edit source]
Dipadi tse dingwe.[baakanya | edit source]
- ↑ We Must Exploit Russia's Potential
- ↑ "XapakTepиcTиka пoлиTичeckoй cиTyaции B БoTcBaHe". School of International Business, Omsk State University. http://catalog.fmb.ru/botswana4.shtml. Retrieved 2009-05-19.
- ↑ Template:Cite journal
- ↑ Botsalano jwa Botswana le Russia
Dikgoge tsa kwa ntle[baakanya | edit source]
Template:Foreign relations of Botswana Template:Foreign relations of Russia


text:
Motse wa Senete
Motse wa Senete ke motse o o mo kgaolong ya legare mo Botswana. O atlametse molelwane wa lefatshe la Zimbabwe, mme ebile o nale sekolo se se potlana le se se kgolwane gape le kokelwana. Senete o nale boswa jwa ngwao e e humileng tsotlhe kwa batho ba letso la Bakalanga ba tlholegang teng. Banni ba motse wa Masokandolo ba fitlha batho kwa magageng a a kwa ditlhabeng. Motse wa Senete o selekanyo sa dikhilomethara tse di masome a mabedi le boraro go tsweng kwa motseng wa Tutume gape le selekanyo sa lekgolo le masome a mabedi go tsweng kwa toropong ya Francistown. Ka ngwaga wa 2001 palo ya batho e ne e le dikete tse pedi, makgolo a mabedi le masome a mane le bongwe.
Bontsi jwa banni ba motse wa Senete ba rutegile ka selekanyo sa masome a marataro mo lekgolong jwa palo ya batho ba bereka ditiro tse di faphegileng. Batho ba ba rutegileng jaaka Mmankge wa dithuto ebong Green gape le Ngaka Mbise ba tswa teng mo motseng o. Ditlhopha tsa kgwele ya dinao di akaretsa: Eleven Arrows gape le se se atlegileng sa Senete United 'Mashambo'. Gape o nale badiragatsi mo metshamekong jaaka Leonard gwamulumba yo o sa tswang go simolola go diragatsa mo motshamekong mongwe yo o bitswang Makwetsepe Vol 1 le 2 e e simolodisitsweng kwa Palapye.


text:
Kgothatso e e ‘Tswang mo Molomong wa Bana’
Ka December 2009, Kgotlatshekelo ya Makgaolakgang ya kwa Russia e ne ya tshegetsa tshwetso ya go fedisiwa ga mokgatlho wa bodumedi wa Basupi ba ga Jehofa kwa Taganrog kwa Russia, le go tseelwa ga bone Diholo tsa Bogosi le go itsise gore dikgatiso tsa rona di le 34 di kotsi mo setšhabeng. Tiragalo eno e e gakgamatsang e ne ya tsenngwa mo atereseng ya semolao ya Internet ya Basupi ba ga Jehofa mmogo le ditshwantsho tsa Basupi ba ba amilweng ke tshwetso eno, go akaretsa le bana ba bannye.
Dikgwedi di le mmalwa moragonyana, Lefelo la Botsamaisi la Basupi ba ga Jehofa kwa Russia, le ne la amogela lebokoso le lekwalo go tswa kwa Queensland, Australia kwa lelapeng la Basupi le le neng le bone pego ya tshwetso e e neng ya dirwa ke Kgotlatshekelo, lekwalo leo le ne le re: “Bakaulengwe ba ba rategang, Bana ba rona e bong Cody le Larissa ba ne ba amiwa thata ke tumelo ya ditsala tsa rona tsa kwa Russia, tse di neng di lebane le diteko. Ba kwadile dikarata le makwalo, mme re dirile sephuthelwana sa dimpho tse re ratang go di romelela bana ba kwa Taganrog, e le go ba itsise gore kwa lefelong lengwe le le kgakala go na le bana ba bangwe ba le bone ba direlang Jehofa ka boikanyegi, ba ba akantseng ka bone. Ba romelela botlhe lorato lwa bone.”
Fa bana ba kwa Taganrog ba sena go amogela dimpho tseo, ba ne ba kwalela lelapa la kwa Australia makwalo a ditebogo a a toroilweng. Mosupi mongwe yo o direlang kwa lekaleng la Russia, yo o neng a amilwe ke kgothatso e e ‘tswang mo molomong wa bana’ o ne a kwalela Cody le Larissa jaana: “Lo ka akanya gore bana le bagolo ba utlwa botlhoko jang fa ba otlhaelwa sengwe se ba sa se dirang. Bakaulengwe le bokgaitsadi ba rona ba kwa Taganrog ga ba a dira sepe se se phoso, le fa go ntse jalo ba ne ba tseelwa Holo ya bone ya Bogosi. Seno se ne sa ba utlwisa botlhoko tota. Go tla ba kgothatsa go itse gore mongwe kwa karolong nngwe ya lefatshe o akantse ka bone. Re lebogela moya wa lona wa lorato le bopelotshweu!”—Pes. 8:2.
Ruri re karolo ya bokaulengwe jwa lefatshe lotlhe mme lorato lo re ratanang ka lone lo re thusa rotlhe go emelana le diteko le mathata a botshelo. Fa dikgotlatshekelo di ntse di ganetsana ka gore dikgatiso tsa Basupi ba ga Jehofa di tlhotlheletsa letlhoo, bana ba rona ba bontsha gore ba amega ka botsogo jwa ba bangwe, ba fenya bosetšhaba le bomorafe mme ba bontsha boammaaruri jwa mafoko ano a ga Jesu: “Botlhe ba tla itse gore lo barutwa ba me ka seno, fa lo ratana.”—Joh. 13:35.


text:
O ka tswa o sa tsenye mafoko a a siameng. (Bala Go Tsenya App ya JW Broadcasting mo Amazon Fire TV.) Kgotsa go ka direga gore sedirisiwa sa gago ga se na version e e siameng. JW Broadcasting e kgona go bereka mo Amazon Fire TV le mo Amazon Fire TV Stick.
O ka kopa thuso mo tsaleng ya gago e e nang le kitso ka dilo tsa Amazon Fire TV kgotsa JW Broadcasting. Fa potso ya gago e le mabapi le sedirisiwa sa gago sa Amazon Fire TV kgotsa akhaonto, tsena mo websiteng ya Amazon go bona thuso. Fa o na le bothata ka app ya JW Broadcasting, tsweetswee ikgolaganye le ofisi ya lekala e e mo nageng ya lona.


text:
Dikarabo Tsa Dipotso Tsa Baebele
Ke eng fa o tshwanetse go rapelela Bogosi jwa Modimo gore bo tle?
Bogosi jwa Modimo ke puso ya kwa legodimong. Jesu o ne a laela barutwa ba gagwe gore ba rapelele gore bo tle ka gonne bo tla dira gore go nne le tshiamo le kagiso mo lefatsheng. Ga go puso epe ya motho e e ka fedisang thubakanyo, tshiamololo kgotsa malwetse gotlhelele, mme Bogosi jwa Modimo jone bo ka kgona e bile bo tla dira jalo. Modimo o tlhophile Morwawe, Jesu, go nna Kgosi ya Bogosi joo. Gape Jehofa o tlhophile setlhopha sa balatedi ba ga Jesu gore ba buse le ene mo Bogosing joo.—Bala Luke 11:2; 22:28-30.
Mo bogautshwaneng, Bogosi jwa Modimo bo tla fedisa botlhe ba ba kgatlhanong le jone. Ka jalo, thapelo ya go rapelela Bogosi jwa Modimo, ke kopo ya gore puso ya Modimo e buse mo boemong jwa dipuso tsotlhe tsa batho.—Bala Daniele 7:13, 14; Tshenolo 11:15, 18.
Ke eng fa Bogosi jwa Modimo bo tla solegela batho molemo?
Go a tshwanela go bo Jesu e le Kgosi ka gonne o pelotlhomogi. E re ka e le Morwa Modimo, gape o na le maatla a go thusa batho ba ba ikuelang kwa Modimong ba kopa thuso.—Bala Pesalema 72:8, 12-14.
Bogosi jwa Modimo bo tla solegela molemo batho botlhe ba ba rapelang go tswa pelong gore bo tle, le ba ba tshelang go dumalana le thato ya Modimo. O ka se ikwatlhaele go ithuta se Baebele e se buang ka Bogosi jwa Modimo.—Bala Luke 18:16, 17; Johane 4:23.